pythainlp/thai-wiki-dataset-v4 huggingface dataset:
ชิโมกาโมะ มหัศจรรย์ครอบครัวทานุกิ

ชิโมกาโมะ มหัศจรรย์ครอบครัวทานุกิ (; โรมาจิ: "Uchōten Kazoku") เป็นนวนิยายญี่ปุ่น เขียนโดยโทมิฮิโกะ โมริมิ ตีพิมพ์โดยสำนักพิมพ์เก็นโตชะในปี พ.ศ. 2550 ตามด้วยนิยายภาคต่อในปี พ.ศ. 2558 ซีรีส์อนิเมะโทรทัศน์ดัดแปลงดัดแปลงจากนิยายเล่มแรกผลิตโดยบริษัท P.A.Works ออกอากาศระหว่างตั้งแต่เดือนกรกฎาคมถึงกันยายน พ.ศ. 2556 ฤดูกาลที่สองดัดแปลงจากนิยายเล่มสอง ออกอากาศตั้งแต่เดือนเมษายนถึงมิถุนายน พ.ศ. 2560 อนิเมะฤดูกาลแรกเคยออกอากาศในประเทศไทยทางช่องเวิร์คพอยท์ทีวี ทุกวันเสาร์-อาทิตย์ เวลา 7.00 น. ถึง 7.30 น. ตั้งแต่เดือนมิถุนายน พ.ศ. 2558 ถึงกรกฎาคม พ.ศ. 2558
ให้เสียงโดย: ทากาฮิโระ ซากูไร
ตัวละครหลักของเรื่อง และเป็นลูกชายคนที่ 3 ของครอบครัวชิโมกาโมะ
ให้เสียงโดย: จุนอิจิ ซูวาเบะ
ลูกชายคนโตของครอบครัวชิโมกาโมะ
ให้เสียงโดย: ฮิโรยูกิ โยชิโนะ
ลูกชายคนรองของครอบครัวชิโมกาโมะ แปลงร่างกลายเป็นกบนานเกินไปจนลืมวิธีการคืนร่างเดิม อาศัยอยู่ในบ่อน้ำคอยให้คำแนะนำคนอื่น
ให้เสียงโดย: ไม นากาฮาระ
ลูกชายคนที่ 4 ของครอบครัวชิโมกาโมะ เป็นคนขี้อาย หางและหูมักจะโผล่มาตอนรู้สึกหวาดกลัว
ให้เสียงโดย: คูกูโกะ อิโนอูเอะ 
แม่ของพี่น้องชิโมกาโมะ
ให้เสียงโดย: บง อิชิฮาระ
พ่อผู้ล่วงลับไปแล้วของพี่น้องชิโมกาโมะและเป็นอดีตผู้นำของทานูกิในเกียวโต
ให้เสียงโดย: โนบุโอะ โทบิตะ
น้องชายของโซอิจิโร่และอาของพี่น้องชิโมกาโมะ
ให้เสียงโดย: ชูยะ นิชิจิ (คิคาคุ), โคซูดกะ ฮาตาเกยามะ (กินคาคุ)
ลูกชายฝาแฝดของโซอุนและลูกพี่ลูกน้องของพี่น้องชิโมกาโมะ ชอบแกล้งยาชิโร่และดูถูกตระกูลชิโมกาโมะ ชื่อจริงของทั้งคู่คือ คุเรจิโร่ (呉二郎, Kurejirō) และ คุเรซาบุโร่ (呉三郎, Kuresaburō)
ให้เสียงโดย: อายาเนะ ซากูระ
ลูกสาวของโซอุนและลูกพี่ลูกน้องของพี่น้องชิโมกาโมะ เดิมโซอุนและโซอิจิโร่มีแผนให้ไคเซแต่งงานกับยาซาบุโร่ แต่โซอุนให้ถอนหมั้นหลังการเสียชีวิตของโซอิจิโร่
ให้เสียงโดย: ยูอิจิ นากามูระ
ลูกชายคนโตของโซอุน พี่ชายของคินคาคุและกินคาคุ
ให้เสียงโดย: มามิโกะ โนโตะ
ให้เสียงโดย: ฮิเดยูกิ อูเมซุ
เท็งงุอาวุโสและเป็นอาจารย์ของพี่น้องชิโมกาโมะ ชื่อจริงคือ เนียวอิตาเกะ ยาคุชิโบ (如意ヶ嶽 薬師坊, Nyoigatake Yakushibou)
ให้เสียงโดย: จุนจิ มาจิมะ
ให้เสียงโดย: บิง ชิมาดะ
ให้เสียงโดย: โยโกะ ฺฮิกาซะ
ให้เสียงโดย: ฮิโรฟูมิ โนจิมะ
หลอดประสาทไม่ปิด

ภาวะหลอดประสาทไม่ปิด  เป็นกลุ่มของโรคหลายๆ โรค ที่มีลักษณะร่วมกันคือมีช่องเปิดที่ไขสันหลังหรือสมองซึ่งหลงเหลือมาจากตอนเป็นตัวอ่อน ในช่วงสัปดาห์ที่ 3 ของการตั้งครรภ์ ตัวอ่อนในระยะแกสตรูลาจะมีกลุ่มเซลล์ที่ด้านดอร์ซัล (ด้าน "หลัง") ที่จะเริ่มปรับเปลี่ยนรูปร่างกลายเป็นท่อประสาท (neural tube) ซึ่งปกติจะต้องปิดสนิทเป็นท่อสมบูรณ์ หากปิดไม่สนิทก็จะเกิดเป็นภาวะหลอดประสาทไม่ปิด
เขตทงจัก

เขตทงจัก (ฮันกึล: 동작구; ฮันจา: 銅雀區) เป็นหนึ่งใน 25 เขตที่อยู่ในกรุงโซล ประเทศเกาหลีใต้ ตั้งอยู่ทางด้านทิศใต้ของแม่น้ำฮัน เป็นเขตที่ 17 ของในโซล หลังจากที่แยกออกจากเขตควันอักเมื่อวันที่ 1 เมษายน ค.ศ. 1980
เขตการปกครอง.
เขตทงจักประกอบด้วย 15 แขวง (ทง)
<templatestyles src="Col-begin/styles.css"/>
กระถินพิมาน

กระถินพิมาน (ชื่อวิทยาศาสตร์: "Vachellia tomentosa") เป็นพืชในวงศ์ถั่ว (Fabaceae) วงศ์ย่อยสีเสียด (Mimosoideae) พบได้ในป่าเบญจพรรณ
ลักษณะทางพฤกษศาสตร์.
กระถินพิมานเป็นไม้ยืนต้นผลัดใบ ขนาดเล็กถึงขนาดกลาง สูง 5-15 ม. พุ่มเรือนยอดโปร่งแผ่กว้างคล้ายรูปร่ม กิ่งอ่อนมีขนหนาแน่น ตามกิ่งมีหูใบแปลงรูปเป็นหนามแหลมแข็ง ยาวได้ถึง 4.5 ซม. ใบเป็นใบประกอบแบบขนนกสองชั้น เรียงสลับ แกนกลางใบประกอบยาว 3-9 ซม. ก้านใบประกอบยาว 0.6-1 ซม. มีต่อมขนาดใหญ่ที่ปลายก้านใบประกอบตรงรอยต่อระหว่างแขนงคู่ล่างสุด ใบประกอบแยกแขนง 7-23 คู่ ยาว 0.9-2.5 ซม. แต่ละแขนงมีใบย่อย 20-50 คู่ เรียงตรงข้ามชิดกัน ใบย่อยรูปขอบขนาน กว้างประมาณ 1 มม. ยาว 2-3 มม. ปลายมน โคนเบี้ยว แผ่นใบมีขนทั้ง 2 ด้าน ไม่มีก้านใบย่อย ดอกออกเป็นช่อแบบกระจุกแน่น ออกเดี่ยว ๆ ตามง่ามใบ 1-4 ช่อ กลิ่นหอมอ่อน ก้านช่อดอกยาว 1-2.5 ซม. มีขน ดอกเล็กสีขาว มีจำนวนมาก ออกชิดกันแน่นบนแกนช่อกลมคล้ายช่อดอกกระถิน เมื่อบานเต็มที่ เส้นผ่านศูนย์กลางช่อดอก 0.9-1.3 ซม. กลีบเลี้ยงและกลีบดอก 4-5 กลีบ เล็กมาก ติดกันเป็นหลอดสั้น ๆ เกสรเพศผู้มีจำนวนมาก ผลเป็นฝักแบนแคบรูปขอบขนาน กว้าง 0.8-1.1 ซม. ยาว 9-12 ซม. ฝักแก่สีน้ำตาล โค้งงอ มีหลายเมล็ด เมล็ดรูปไข่ กว้าง 5-6 มม. ยาว 7-9 มม.
ประโยชน์.
เปลือกต้นมีสารแทนนิน ใช้ฟอกหนังสัตว์ได้ นอกจากนี้ เปลือกต้นยังใช้ทำเป็นเชือก เนื้อไม้ใช้ทำอุปกรณ์ต่าง ๆ และเป็นเชื้อเพลิงได้
แขวงทงจัก

<ns>0</ns>
 <revision>
 <parentid>9883022</parentid>
 <timestamp>2024-11-07T05:00:07Z</timestamp>
 <contributor>
 <username>JasperBot</username>
 </contributor>
 <minor />
 <comment>/* top */ แทนที่แม่แบบ, replaced: {{lang-ko| → {{langx|ko|</comment>
 <origin>11893916</origin>
 <model>wikitext</model>
 <format>text/x-wiki</format>
หมากรุกสากลสี่คน

หมากรุกสากลสี่คน  เป็นหนึ่งในตระกูลสายพันธุ์หมากรุกสากล ที่โดยปกติจะมีผู้เล่นสี่คน กับกระดานพิเศษที่ทำมาจากกระดานขนาดมาตรฐาน 8×8 ช่อง แต่จะมีการเพิ่มช่องอีก 3 แถวของ 8 ช่อง ออกไปในแต่ละด้าน รวมถึงตัวหมากรุกสี่ชุดสำหรับการเดิน เป็นสิ่งจำเป็นสำหรับการเล่นเกมนี้ หมากรุกสี่คนเล่นตามกติกาพิ้นฐานเดียวกับหมากรุกสากลปกติ ซึ่งมีกติกาหลากหลายรูปแบบ และหลากสายมากที่สุด อย่างไรก็ตาม ก็ยังมีการแบ่งช่องกระดานและจัดเรียงหมากที่มีลักษณะคล้ายกัน
ประวัติ.
ทฤษฎีค็อกซ์–ฟอร์บส ของต้นกำเนิดหมากรุกสากลอ้างว่าเวอร์ชันผู้เล่นสี่คนเป็นรูปแบบที่เก่าแก่ที่สุดของเกม คำอธิบายของเกมหมากรุกสี่ผู้เล่นจะพบในข้อความที่เขียนของอินเดียประมาณปี ค.ศ. 1500 นอกจากนี้ "ฐิติทัตวะ"แห่งรหุนันทนาได้พรรณาถึงรูปแบบหนึ่ง ซึ่งยังคงที่จะเล่นกันในศตวรรษที่ 20 
ส่วนตัวอย่างเอกสารแรกของหมากรุกสากลสี่ผู้เล่นสมัยใหม่ได้รับการเขียนโดยกัปตันจอร์จ โฮป เวอร์นีย์ ในประเทศอังกฤษเมื่อปี ค.ศ. 1881 
ทีม.
รูปแบบที่พบมากที่สุดเป็นการแข่งแบบสองต่อสองที่เป็นพันธมิตรต่อกันโดยไม่สามารถกินพวกเดียวกันเองได้ หากแต่สามารถช่วยพันธมิตรทั้งในเชิงป้องกันและเชิงรุก ผู้เล่นที่เป็นพันธมิตรต่อกันจะนั่งตรงข้ามกัน และหาทางที่จะรุกฆาตคนที่อยู่ทางซ้ายและขวาของพวกเขา เกมจะจบลงเมื่อขุนทั้งสองของฝ่ายตรงข้ามถูกรุกฆาต แต่ถ้าสามารถทำการรุกฆาตได้เพียงตัวเดียว เกมก็เป็นอันเสมอกัน
เดี่ยว.
การเล่นแบบเดี่ยวยากกว่าการเล่นแบบทีมเป็นอย่างมาก ในวิธีการนี้ ผู้เล่นแต่ละคนสามารถทำการรุกผู้เล่นสามคนที่เหลือ เมื่อผู้เล่นคนหนึ่งถูกรุกฆาต ผู้เล่นที่ถูกรุกฆาตสามารถนำตัวหมากของเขาออกจากกระดาน หรือผู้เล่นที่ถูกรุกฆาตสามารถใช้ตัวที่เหลืออยู่ในตาเดินของผู้เล่นก็ได้ โดยเกมจะยังคงดำเนินต่อไปจนกระทั่งเหลือผู้เล่นที่รอดอยู่เพียงคนเดียว
สงครามบอสเนีย

สงครามบอสเนีย เป็นสงครามความขัดแย้งชาติพันธุ์ระหว่างชาวโครแอตที่เป็นคาทอลิก ชาวเซิร์บที่นับถือนิกายออร์ทอดอกซ์ และชาวบอสนีแอกซึ่งเป็นชาวมุสลิม สงครามปะทุในวันที่ 6 เมษายน ค.ศ. 1992 เมื่อกองกำลังเซิร์บเริ่มโจมตีกรุงซาราเยโว หลังชาวเซิร์บก่อจลาจลเพื่อแยกตัวเป็นอิสระ ในขณะเดียวกันชาวโครแอตก็แยกดินแดนเป็นอิสระเช่นเดียวกัน ในช่วงสัปดาห์เดียวบอสเนียเกือบทั้งประเทศกลายเป็นทะเลเพลิง
สงครามขยายวงกว้างและถูกระบุว่าเป็นสงครามการฆ่าล้างเผ่าพันธุ์ โดยกองทัพชาวเซิร์บได้สังหารหมู่ชาวบอสนีแอก ในขณะเดียวกันชาวโครแอตก็ได้สังหารหมู่ชาวบอสนีแอกเช่นกัน การสังหารหมู่ครั้งใหญ่สุดคือที่สเรเบรนิตซาโดยกองกำลังชาวเซิร์บของรัตโก มลาดิช สหประชาชาติจึงร้องให้นาโตส่งทหาร ในที่สุดนาโตก็โจมตีกองกำลังชาวเซิร์บจนต้องยอมแพ้ ส่วนกองกำลังชาวโครแอตก็ได้ยอมจำนนจากการบีบบังคับจากรัฐบาลกลางโครเอเชีย สงครามบอสเนียจบลงเมื่อวันที่ 14 ธันวาคม ค.ศ. 1995 หลังมีการลงนามในความตกลงเดย์ตัน ซึ่งกำหนดให้ประเทศบอสเนียและเฮอร์เซโกวีนาแบ่งเขตการปกครองออกเป็นสองเขต คือ สหพันธรัฐบอสเนียและเฮอร์เซโกวีนาซึ่งเป็นของชาวมุสลิมและโครแอต และเรปูบลิกาเซิร์บสกาซึ่งเป็นของชาวเซิร์บ
อากังฟู

ชูชาติ ธนมงคลชัย หรือรู้จักกันในนาม อากังฟู หรือ เฮียกังฟู เป็นเจ้าของนิตรสารปลุกใจเสือป่าอย่าง "ไทยเพลย์บอย" ซึ่งเป็นนิตรสารที่ได้รับความโด่งดังในหมู่วัยรุ่นเมื่อช่วงต้นยุค พ.ศ. 2519 - พ.ศ. 2530 โดยหน้าปกนิตรสารแตกต่างจากยุคนั้นโดยการเอาหญิงไทยหน้าบ้านๆ โดยอากังฟูให้เหตุผลว่าเข้าถึงง่าย และเป็นธรรมชาติ แล้วเกิดอารมณ์ได้มากกว่า จนหนังสือ "ไทยเพลย์บอย" ในยุคนั้นขึ้นแท่นเป็นหนังสือขายดีที่หลายคนต้องการ ปี พ.ศ. 2543 อากังฟูโดนจับในข้อหาสำเร็จความใคร่ของผู้อื่นโดยไม่มีอามิสสินจ้าง หลังการออกจากคุก พ.ศ. 2547 อากังฟูก็หันมาทำงานแวดวงหนังสือตามเคย โดยเปลี่ยนชื่อนิตรสารปลุกใจเสือป่า 'ไทยเพลย์บอย' เป็น "เพลย์ออฟ" อีกทั้งนิตรสารอื่นๆ อาทิ ลีลาวดี', 'กระดังงา', 'บทเรียนชีวิต' และ 'อายส์ แอนด์ อายส์ 
เข้าสู่วงการ.
อากังฟูเริ่มเข้าวงการด้วยการเป็นช่างภาพให้กับนิตรสารอื่นๆ เริ่มอาชีพตั้งแต่การเป็นช่างแต่งรูปแต่งฟิล์มที่ร้านจิตรกร ถนนเจริญกรุง แล้วออกมาถ่ายรูปอิสระ หลังจากนั้นได้ถ่ายรูปกับหนังผู้ใหญ่และถ่ายให้กับหนังสือบางกอกและทีวีรีวิวก่อนจะหันมาทำนิตรสารปลุกใจเสือป่าอย่างไทยเพลย์บอย
โดนจับกุม.
อากังฟูโดนจับกุมครั้งแรกเมื่อวันที่ 20 พฤษภาคม พ.ศ. 2538 ถูกเจ้าหน้าที่ตำรวจบุกจับคาสำนักสวิงกิ้งชนิดคาหนังคาเขา ถูกดำเนินคดีในข้อหาเปิดสถานบริการโดยไม่ได้รับอนุญาตและเป็นธุระจัดหา เพื่อให้ผู้อื่นร่วมประเวณีและถูกตัดสินจำคุก และอากังฟูถูกจับกุมครั้งที่สองในช่วงปี พ.ศ. 2543 อากังฟูโดนจับในข้อหาสำเร็จความใคร่ของผู้อื่นโดยไม่มีอามิสสินจ้าง และได้รับการปล่อยตัวในปี พ.ศ. 2547 หลังจากที่ออกมาจากคุกอากังฟูก็หันมาทำงานแวดวงหนังสือตามเแบบเดิม โดยเปลี่ยนชื่อนิตรสารปลุกใจเสือป่า 'ไทยเพลย์บอย' เป็น "เพลย์ออฟ" อีกทั้งนิตรสารอื่นๆ อาทิ ลีลาวดี', 'กระดังงา', 'บทเรียนชีวิต' และ 'อายส์ แอนด์ อายส์
ธนวัฒน์ ถิรพงศ์ไพบูลย์

ธนวัฒน์ ถิรพงศ์ไพบูลย์ (ชื่อเล่น แมน) เกิดเมื่อวันที่ 14 ธันวาคม พ.ศ. 2536 ที่จังหวัดนครปฐม เป็นนักสนุ๊กเกอร์ไทย 
สรุปผลการแข่งขัน.
<templatestyles src="Reflist/styles.css" />
แคสเปอร์ สไมเกิล

แคสเปอร์ พีเตอร์ สไมเกิล (เกิด 5 พฤศจิกายน ค.ศ. 1986) เป็นนักฟุตบอลชาวเดนมาร์ก ปัจจุบันเล่นในตำแหน่งผู้รักษาประตูให้แก่เซลติก ในสกอตติชพรีเมียร์ชิป และทีมชาติเดนมาร์ก 
สไมเกิลเป็นลูกชายของพีเตอร์ สไมเกิล ซึ่งเป็นอดีตผู้รักษาประตูระดับตำนานของแมนเชสเตอร์ยูไนเต็ด และทีมชาติเดนมาร์ก
 "ณ วันที่ 8 กันยายน 2019"
เกียรติประวัติ.
นอตส์เคาน์ตี
เลสเตอร์ซิตี
รางวัลส่วนตัว
ทีมฟอร์เทรส 2

ทีมฟอร์เทรส 2 (ชื่อย่อ TF2) เป็นเกมแนววิดีโอเกมยิงมุมมองบุคคลที่หนึ่งและเป็นวิดีโอเกมหลายผู้เล่นที่ถูกพัฒนาโดย วาล์วคอร์ปอเรชัน ที่โดยตัวเกมได้พัฒนามาจากทีมฟอร์เทรส คลาสสิค ซึ่งพัฒนามาจาก มอดของเกม อีกที
การเล่น.
ทีมฟอร์เทรสจะแบ่งผู้เล่นทั้งหมดออกเป็นสองทีม ทีมแดง (RED ย่อมาจาก Reliable Excavation Demolition) กับ ทีมน้ำเงิน (BLU ย่อมาจาก Builders League United) และให้ผู้เล่นทำการเลือกคลาสตัวละครของทีมฟอร์เทรส โดยจะมีให้เลือกทั้งหมด 9 ตัวและเราก็จะได้เล่นเป็นตัวที่เลือก ขณะที่เล่นหากกระสุนหมดหรือเสียเลือด ก็สามารถจะเติมกระสุนหรือเก็บยาตามจุดต่างๆในแผนที่ เราจะได้มากเพียงใดก็ขึ้นกับขนาดของกล่องยาและกล่องกระสุนด้วย ถ้าหากตายจะต้องใช้เวลาเกิดใหม่(แล้วแต่กำหนด) และจะเกิดใหม่ที่เดิม(ยกเว้นบางโหมด เช่นดันรถเข็น ที่จะเปลี่ยนไปเรื่อยๆตามจุดที่ถูกทีมน้ำเงินที่เป็นฝ่ายบุกเข็นรถระเบิดไปยึดไว้ได้) ซึ่งจุดที่เราเกิดจะมีตู้ยาและตู้กระสุนเอาไว้ด้วย ระหว่างเกมจะมีผู้ดูแล หรือ Administrator ผู้ให้เสียงคือ เอเลน แม็คเลน ที่คอยประกาศเมื่อมีเหตุการณ์ต่างๆเกิดขึ้น โดยจะสามารถเล่นกับผู้เล่นหลายคนแบบออนไลน์ใน แคชชวล และเซิร์ฟเวอร์ชุมชน หรือจะเล่นกับบอทคอมพิวเตอร์แบบออฟไลน์ในโหมดฝึกซ้อมก็ได้
โหมดต่างๆในเกม.
ในโหมดการยึดธงแบบพิเศษ  แต่ในทีมฟอร์เทรส 2 เรียกว่า การจัดส่งแบบพิเศษ  จะมีลักษณะคล้ายกับโหมดการยึดธงปกติแต่จะแตกต่างกันคือกระเป๋าจะมีเพียงใบเดียว และจุดที่กระเป๋าเกิดจะอยู่ตรงกลางของแผนที่ ให้เราไปแย่งชิงกับฝ่ายตรงข้าม แล้วนำกระเป๋าไปติดตั้งกับจรวดเพื่อเริ่มเครื่องจรวด (ด่าน Doomsday)
โหมดจุดยุทธศาสตร์โจมตี/ป้องกัน (อังกฤษ: Attack/Defend) มีลักษณะคล้ายกับปกติแต่ทีมฟ้าจะเริ่มจากไม่มีจุด และทีมแดงมี 3-5 จุด โดยทีมสีฟ้า (ฝ่ายบุก) ต้องเข้าจุดทั้งหมดของทีมสีแดง(ฝ่ายป้องกัน)ไปทีละจุดภายในเวลาที่กำหนด
ในโหมดแข่งดันรถเข็น (อังกฤษ: Payload race) จะต่างจากโหมดดันรถเข็นปกติโดยทั้งสองทีมจะมีรถเข็นของตัวเอง และแต่ละทีมต้องดันไปให้ถึงเส้นชัยก่อนอีกฝ่ายโดยจะไม่มีเวลากำหนด
คลาสและตัวละคร.
ในเกมมีตัวละครอยู่ 9 ตัว "ส่วนมากมักจะโดนเรียกแบบทับศัพท์ไปเลย" ซึ่งแต่ละตัวก็มีปืนและความสามารถแตกต่างกันไปและโดนแบ่งเป็น 3 ประเภทดังนี้
กระเช้าสีดา

กระเช้าสีดา (ชื่อวิทยาศาสตร์: "Aristolochia indica") เป็นพืชในวงศ์ไก่ฟ้า (Aristolochiaceae) มีถิ่นกำเนิดในอินเดีย เป็นพรรณไม้ในวรรณคดีเรื่อง "รามเกียรติ์"
ลักษณะทางพฤกษศาสตร์.
กระเช้าสีดาเป็นไม้เถาเนื้อแข็ง ใบเป็นใบเดี่ยวเรียงสลับ รูปสามเหลี่ยมแคบ ดอกออกเป็นช่อสั้น ออกตามง่ามใบ มีกลิ่นเหม็น ช่อหนึ่งมีเพียง 2-3 ดอก กลีบดอกมีชั้นเดียวเชื่อมติดกันเป็นหลอด โคนหลอดพองออกเป็นกระเปาะกลม เหนือขึ้นไปคอดเป็นหลอดเล็ก ๆ ปลายกลีบผายออกเป็นรูปปากแตรเบี้ยว เกสรเพศผู้ 6 อัน ยอดเกสรเพศเมียมี 6 แฉก ผลค่อนข้างกลมหรือรูปขอบขนานค่อนข้างกว้าง ผลแก่แตกเป็น 6 พู แตกเลยไปถึงก้านผลและแยกออกเป็น 6 ก้าน ภายในมีเมล็ดแบน รูปไข่ มีปีก
ความเป็นพิษ.
ในกระเช้าสีดามีสารกลุ่มกรดอะริสโตโลคิก (aristolochic acids) ซึ่งเป็นสารก่อมะเร็ง และเป็นพิษต่อไต
ประโยชน์ด้านอื่น.
ในอดีตมีการใช้กระเช้าสีดาเป็นยาขับระดูและยาทำให้แท้ง รากกระเช้าสีดามีรสขมมาก มีฤทธิ์ทำให้อาเจียน เป็นยาแก้พิษงู นอกจากนี้ ยังใช้เป็นอาหารเลี้ยงผีเสื้อได้
เปิงคะดอจก์

เปิงคะดอจก์หรือข้าวอีกา  เป็นขนมของชาวมอญชนิดหนึ่ง ทำจากข้าวสาร น้ำตาล กะทิ และเกลือ โดยนำข้าวสารไปต้มกับกะทิกวนจนข้าวสุกและแห้ง เทใส่ถาด โรยน้ำตาลและเกลือ ชาวมอญในประเทศพม่านิยมทำขนมนี้เลี้ยงแขกในงานศพเด็ก บางที่ใช้ทำขนมเลี้ยงแขกในโอกาสที่เพิ่งคลอดบุตรใหม่ ชาวมอญในประเทศไทยนิยมทำขนมนี้ในงานศพเช่นกัน แต่ไม่เฉพาะเจาะจงว่าเป็นงานศพเด็ก
พอตเตอร์มอร์

พอตเตอร์มอร์  เป็นเว็บไซต์เกี่ยวกับแฮร์รี่ พอตเตอร์ ที่มุ่งเน้นไปที่เนื้อหาต่าง ๆ ของแฮร์รี่ พอตเตอร์ที่ไม่ได้ถูกเล่าในหนังสือ มานำเสนอเป็นรูปแบบต่าง ๆ ก่อตั้งโดยเจ. เค. โรว์ลิง ผู้เขียน ซึ่งได้ร่วมมือกันกับบริษัทโซนีในการพัฒนาเว็บไซต์ ตัวเว็บไซต์ได้มีการรวบรวมทั้งเนื้อหาที่ไม่เคยถูกเล่าถึง ภาพกราฟิกต่าง ๆ หนังสือเสียง หนังสืออิเล็กทรอนิกส์ ไว้อย่างครบถ้วน พอตเตอร์มอร์เปิดให้ทดลองใช้บริการในวันที่ 31 กรกฎาคม ค.ศ. 2011 ก่อนที่จะเปิดตัวอย่างเป็นทางการในวันที่ 14 เมษายน ค.ศ. 2012
รายละเอียดเว็บไซต์.
เว็บไซต์พอตเตอร์มอร์เริ่มมีโครงการพัฒนาขึ้นตั้งแต่ช่วงเดือนเมษายน ค.ศ. 2008 โดยทำการพัฒนาเป็นเวลา 2 ปี หลังจากนั้นได้มีการนับถอยหลังภาพแชแนลของเว็บไซต์ยูทูบและเปิดตัวเวอร์ชันทดลองของพอตเตอร์มอร์ในวันที่ 31 กรกฎาคม ค.ศ. 2011 โดยได้มีการเปิดรับสมัครสมาชิกเว็บแรกเริ่มที่หนึ่งล้านคน ก่อนจะเปิดตัวอย่างเป็นทางการในภายหลัง
ภายในตัวเว็บไซต์พอตเตอร์มอร์ ผู้ใช้จะต้องทำการสมัครสมาชิกเพื่อเข้าใช้งานซึ่งไม่มีการเสียค่าใช้จ่ายใด ๆ หลังจากนั้นผู้ใช้จะต้องทำแบบทดสอบเพื่อคัดสรรเข้าบ้านต่าง ๆ ทั้งสี่หลังของฮอกวอตส์ หลังจากที่ได้บ้านก็จะสามารถใช้งานในส่วนต่าง ๆ ได้ไม่ว่าจะเป็นเลือกซื้อไม้กายสิทธิ์ สัตว์เลี้ยง หนังสือเรียน เป็นต้น โดยทั้งหมดเป็นการจำลองให้ผู้เล่นรู้สึกเหมือนเข้าไปเรียนในฮอกวอตส์จริง ๆ และสามารถทำคะแนนให้กับบ้านของตัวเองผ่านการเข้าชม เก็บสะสมไอเท็มต่าง ๆ ซึ่งจะมีการประกาศรางวัลบ้านดีเด่นในทุกปี ผู้ใช้สามารถอ่านเนื้อหาของแฮร์รี่ พอตเตอร์แต่ละภาคได้ โดยจะปรากฏเป็นข้อความและภาพสำคัญของแต่ละบทหรือฉาก โดยภาพได้ถูกออกแบบเป็นกราฟิกสวยงามพร้อมเสียงที่สามารถขยับได้ ภายในฉากต่าง ๆ ก็จะสามารถเก็บสะสมไอเท็มต่าง ๆ รวมไปถึงปลดล็อกเนื้อหาเพิ่มเติมของตัวละคร สถานที่ วัตถุต่าง ๆ ที่ไม่ได้กล่าวถึงในหนังสือจากเจ. เค. โรว์ลิงได้ พอตเตอร์มอร์ได้ปล่อยเนื้อหาครบทั้ง 7 ภาคในวันที่ 14 เมษายน ค.ศ. 2012 จนกระทั่งในเดือนเมษายน ค.ศ. 2014 พอตเตอร์มอร์ได้ร่วมกับโซนี่เพื่อพัฒนาเข้าสู่เฟสต่อไป
วันที่ 22 กันยายน ค.ศ. 2015 พอตเตอร์มอร์ได้ผ่านกระบวนการยกเครื่องใหม่ และฟีเจอร์ต่างๆ ถูกนำออกไปแทบทั้งหมด โดยเว็บไซต์ปรับปรุงใหม่นี้จะมุ่งเน้นในส่วนของข้อมูลต่างๆ เป็นหลัก
โอลด์แฮบิตส์ดายฮาร์ด

"โอลด์แฮบิตดายฮาร์ด"  เป็นเพลงจากภาพยนตร์เรื่อง "อัลฟี่ กิ๊กๆ กั๊กๆ ไม่รักสักที" ออกฉายเมื่อ ค.ศ. 2004 ผลิตดนตรีโดยเดวิด สจ๊วต และเนื้อร้องโดยมิก แจ็กเกอร์ ขับร้องโดยมิก แจ็กเกอร์ เพลงชนะรางวัลลูกโลกทองคำ 2005 สาขาเพลงประกอบภาพยนตร์ยอดเยี่ยม แต่ไม่ได้เข้าชิงรางวัลออสการ์ในสาขาเดียวกัน 
ในอัลบั้มเพลงประกอบภาพยนตร์อัลฟี่ กิ๊กๆ กั๊กๆ ไม่รักสักที มีเพลง สองฉบับ เพลงหนึ่งขับร้องโดยมิก แจกเกอร์คนเดียว และอีกเพลงหนึ่งร้องร่วมกับเชอริล โครว์
ใน ค.ศ. 2006 วงเท็นเซกันด์เอปิก ออกเพลงชื่อ "โอลด์แฮบิตดายฮาร์ด" ขึ้นถึงยี่สิบอันดับแรกในชาร์ตมัชมิวสิกวิดีโอเคาต์ดาวน์ และแคนาเดียนร็อกเรดิโอ ขับร้องเบื้องหลังโดยเคที เพร์รี
แบล็กซีเกมส์

แบล็กซีเกมส์  เป็นการแข่งขันกีฬาหลายชนิดระหว่างประเทศที่ตั้งอยู่บริเวณทะเลดำ ตามปกติจะมีการจัดแข่งขันทุกสี่ปี
ประเทศที่เข้าร่วม.
<templatestyles src="Div col/styles.css"/>
แกรนด์ดัชชีตอสคานา

แกรนด์ดัชชีตอสคานา  เป็นแคว้นอิสระที่เคยมีอยู่ในประวัติศาสตร์อิตาลี ระหว่างปี ค.ศ. 1569 – ค.ศ. 1801 มีเมืองหลวงอยู่ที่นครฟลอเรนซ์ ตั้งแต่ก่อนที่จะมีราชวงศ์ลอแรนนั้น โดยสภาวะปกติ ตอสคานามีสถานะเป็นแคว้นหนึ่งของจักรวรรดิโรมันอันศักดิ์สิทธิ์ จนกระทั่งเมื่อมีสนธิสัญญาแคมโป ฟอร์มิโอ ในปี ค.ศ. 1797 ตอสคานาก็ถูกยุบเป็นดัชชีฟลอเรนซ์ ส่วนหนึ่งของราชอาณาจักรอิตาลีที่ปกครองโดยนโปเลียน โบนาปาร์ต
สตรอว์เบอร์รีบับเบิลกัม

สตรอว์เบอร์รี บับเบิลกัม  เป็นเพลงที่บันทึกเสียงโดยนักร้อง-นักประพันธ์เพลงชาวอเมริกัน จัสติน ทิมเบอร์เลค จากสตูดิโอส์อัลบั้มที่ 3 ของเขา The 20/20 Experience (2013) ประพันธ์และผลิตโดย ทิมเบอร์เลค, ทิโมที "ทิมบาแลนด์" มอสลีย์, และเจอโรม "เจ-รอค" ฮาร์มอน พร้อมด้วยประพันธ์เพิ่มเติมโดย James Fauntleroy
สตรอว์เบอร์รี บับเบิลกัม เป็นเพลงแนว ป็อป ,อาร์แอนด์บี และโซล ในดนตรีจังหวะกลาง ที่มีองค์ประกอบของดนตรีอิเล็กทรอนิกส์แดนซ์ และดนตรีแอมเบียนต์ โครงสร้างของเพลงได้รับการเปรียบเทียบกับผลงานของนักดนตรี เช่น แบร์รี ไวต์ ,พรินซ์ และสตีวี วันเดอร์
นักวิจารณ์เพลงถูกแบ่งออกใน "Strawberry Bubblegum" ในการผลิตเพลงนี้ได้รับการยกย่องโดยทั่วไป แต่เนื้อเพลงถูกวิพากษ์วิจารณ์ว่าเป็นสำนวนจำเจ
การประพันธ์และผลิต.
"Strawberry Bubblegum" ถูกประพันธ์คำร้องและผลิตโดย จัสติน ทิมเบอร์เลค, ทิโมที "ทิมบาแลนด์" มอสลีย์, เจอโรม "เจ-รอค" ฮาร์มอน และ James Fauntleroy ผลิตโดย ทิมบาแลนด์ ,ทิมเบอร์เลค และฮาร์มอนทิมเบอร์เลค ได้เรียบเรียงและผลิตเสียงร้องของเขา ซึ่งได้รับการบันทึกเสียงไว้ที่ Larabee Studios ที่ North Hollywood, California
การฟื้นฟูป่าชายเลน

การฟื้นฟูป่าชายเลน คือการฟื้นฟูระบบนิเวศป่าชายเลนในพื้นที่ที่มีอยู่ก่อนหน้านี้ การปฏิบัติการฟื้นฟูป่าชายเลนเป็นพื้นฐานต่อการสร้างวินัยในการฟื้นฟูระบบนิเวศ ซึ่งมีวัตถุประสงค์เพื่อ “[ช่วยเหลือ]การฟื้นตัวต่อความยืดหยุ่นและความสามารถในการปรับตัวของระบบนิเวศที่เสื่อมโทรม, ได้รับความเสียหาย หรือถูกทำลาย” ตั้งแต่ผลกระทบต่อสิ่งแวดล้อมเป็นภัยคุกคามอย่างต่อเนื่อง เพื่อให้เกิดความสำเร็จสำหรับการฟื้นฟูระบบนิเวศที่มีความหมาย จึงไม่เพียงแต่คงไว้ซึ่งสภาพเดิม หากแต่เพื่อเสริมสร้างความสามารถในการปรับตัวเข้ากับการเปลี่ยนแปลงอยู่ตลอดเวลา
บริบทเกี่ยวกับสิ่งแวดล้อม.
ป่าชายเลน พร้อมกับสายพันธุ์สัตว์ที่พักพิง เป็นตัวแทนของแหล่งที่มาของความหลากหลายทางชีวภาพที่สำคัญทั่วโลก และให้นิเวศบริการที่มีคุณค่าต่อมนุษยชาติ โดยเป็นประโยชน์ต่อสัตว์เลี้ยงลูกด้วยน้ำนม, สัตว์เลื้อยคลาน และนกอพยพ ในฐานะของการให้อาหารและเป็นพื้นที่เพาะพันธุ์ และเอื้อต่อการเป็นที่อยู่อาศัยที่สำคัญของปลา และสายพันธุ์ครัสเตเชียนที่มีความสำคัญในเชิงพาณิชย์ รากของป่าชายเลนยังเป็นกันชนทางกายภาพของฝั่งทะเล จากผลกระทบโดยการกัดกร่อนของคลื่นทะเลและพายุ นอกจากนี้ ป่าชายเลนยังได้ปกป้องพื้นที่ชายฝั่งโดยการดูดซับน้ำท่วม และชะลอตัวการไหลของตะกอนในแม่น้ำ จากการมีตะกอนตกค้างในที่แห่งนี้ จึงอาจมีของเสียที่เป็นพิษเกิดขึ้น รวมถึงมีการปรับปรุงคุณภาพของน้ำและสุขาภิบาลในชุมชนชายฝั่ง
สำหรับชุมชนมนุษย์ที่พึ่งพาป่าชายเลน ป่าชายเลนเป็นแหล่งที่มาของรายได้ในท้องถิ่นอย่างยั่งยืนจากการเก็บเกี่ยวผลิตผลของปลาและขอนไม้ เช่นเดียวกับที่ไม่ใช่ผลิตภัณฑ์จากป่า เช่น พืชสมุนไพร, ใบปาล์ม และน้ำผึ้ง ในระดับโลก ป่าชายเลนยังทำหน้าที่ดูดสารคาร์บอนในปริมาณที่เทียบได้กับการปกคลุมท้องฟ้าของป่าฝนบนบก ซึ่งหมายความว่าป่าเหล่านั้นอาจจะมีบทบาทสำคัญในการบรรเทาการเปลี่ยนแปลงสภาพภูมิอากาศ นอกจากนี้ ยังเป็นการปกป้องชายฝั่งทางกายภาพจากระดับน้ำทะเลที่คาดว่าจะเพิ่มสูงขึ้น ซึ่งเกี่ยวข้องกับการเปลี่ยนแปลงสภาพภูมิอากาศ
อย่างไรก็ตาม ก็ยังมีข้อจำกัดของป่าชายเลนที่จะปรับตัวเข้ากับการเปลี่ยนแปลงสภาพภูมิอากาศ มีการคาดการณ์ว่าระดับน้ำทะเลจะเพิ่มขึ้น 1 เมตรและจะทำลายป่าชายเลนในหลายภูมิภาคทั่วโลก ซึ่งชุมชนชายฝั่งจะเสี่ยงต่อการเกิดน้ำท่วม, การกัดเซาะชายฝั่ง, การถูกรุกล้ำของน้ำเค็ม และภัยจากพายุที่เพิ่มขึ้น
ครามนอก

ครามนอก ชื่อวิทยาศาสตร์: "Indigofera arrecta" เป็นพืชในสกุลคราม พบใน ลาว เวียดนาม เกาะสุมาตรา ในไทยพบทางตะวันออกเฉียงเหนือตามทุ่งโล่งและริมถนน กิ่งอ่อนมีขนกระจายทั่วไป ใบประกอบแบบขนนก ดอกช่อ ดอกย่อยสีชมพู ฝักทรงกระบอก เหยียดตรง
ครามต่อม

ครามต่อม ชื่อวิทยาศาสตร์: "Indigofera colutea" เป็นพืชในสกุลคราม เป็นไม้พุ่ม กิ่งอ่อนมีทั้งขนรูป T และขนแบบมีต่อม ใบประกอบแบบขนนก มีขนแบบต่อมตามใบ ดอกช่อยาว มีขน กลีบดอกสีชมพูฝักทรงกระบอก เหยียดตรง มีขนและขนต่อมหนาแน่น เมล็ดรูปสี่เหลี่ยมผืนผ้า พบในศรีลังกา อินเดีย พม่า และเวียดนาม ในไทยพบทางภาคเหนือ
มิยาโกโนโจ

มิยาโกโนโจ (; โรมาจิ: "Miyakonojō-shi") เป็นนครที่ตั้งอยู่ทางตะวันตกเฉียงใต้ของจังหวัดมิยาซากิ ประเทศญี่ปุ่น จัดตั้งเป็นนครเมื่อ 1 เมษายน ค.ศ. 1924 มีขนาดพื้นที่ทั้งหมด 653.36 ตารางกิโลเมตร และมีจำนวนประชากร ณ วันที่ 1 เมษายน ค.ศ. 2023 ประมาณ 157,554 คน ทำให้เป็นเทศบาลที่มีขนาดพื้นที่ใหญ่ที่สุดในจังหวัด และมีประชากรมากเป็นอันดับสองในจังหวัดรองจากนครมิยาซากิ
ภูมิศาสตร์.
ภูมิอากาศ.
มิยาโกโนโจมีภูมิอากาศแบบอบอุ่นชื้นกึ่งเขตร้อน (การแบ่งเขตภูมิอากาศแบบเคิพเพิน "Cfa") แต่มีอากาศเย็นกว่าเมืองอื่น ๆ ในจังหวัดมิยาซากิ อุณหภูมิเฉลี่ยอยู่ที่ และมีฝนตกน้อยกว่าในนครมิยาซากิ ภูมิอากาศของพื้นที่บริเวณนี้ได้รับอิทธิพลจากภูเขาที่อยู่ใกล้เคียง
เราคือยาห์เวห์พระเจ้าของเจ้า

เราคือยาห์เวห์พระเจ้าของเจ้า หรือ เราคือองค์พระผู้เป็นเจ้า  เป็นอารัมภบทของพระบัญญัติสิบประการ ซึ่งพระยาห์เวห์ได้ประทานให้กับชนชาติอิสราเอลผ่านทางโมเสส ซึ่งเป็นบัญญัติข้อแรกของการจัดรูปแบบพระบัญญัติแบบทาลมุด และแบบคำสอนพระศาสนจักรคาทอลิก
อารัมภบทนี้มีบันทึกในหนังสืออพยพ 20:2 และ หนังสือเฉลยธรรมบัญญัติ 5:6 ในคัมภีร์ฮีบรูหมวดโทราห์ของศาสนายูดาห์ และในคัมภีร์ไบเบิลภาคพันธสัญญาเดิมของศาสนาคริสต์
<templatestyles src="แม่แบบ:คำพูด/style.css" />เราคือยาห์‌เวห์พระ‍เจ้าของเจ้า ผู้ได้นำเจ้าออกจากแผ่น‍ดินอียิปต์คือจากแดนทาส
ห้ามมีพระเจ้าอื่นใดนอกเหนือจากเรา

ห้ามมีพระเจ้าอื่นใดนอกเหนือจากเรา หรือ จงนมัสการองค์พระผู้เป็นเจ้าพระเจ้าองค์เดียวของท่าน  เป็นหนึ่งในข้อบทบัญญัติสิบประการ ซึ่งพระยาห์เวห์ได้ประทานให้กับชนชาติอิสราเอลผ่านทางโมเสส ซึ่งเป็นบัญญัติข้อที่ 1 ของการจัดรูปแบบพระบัญญัติแบบเซปตัวจินต์ แบบไฟโล แบบออกัสตินแห่งฮิปโป แบบคำสอนพระศาสนจักรคาทอลิก แบบลูเทอแรน และแบบคริสตจักรปฏิรูป และเป็นบัญญัติข้อที่ 2 ของการจัดรูปแบบพระบัญญัติแบบทาลมุด 
บัญญัติข้อนี้มีบันทึกในหนังสืออพยพ 20:3 และหนังสือเฉลยธรรมบัญญัติ 5:7 ในคัมภีร์ฮีบรูหมวดโทราห์ของศาสนายูดาห์ และในคัมภีร์ไบเบิลภาคพันธสัญญาเดิมของศาสนาคริสต์
<templatestyles src="แม่แบบ:คำพูด/style.css" />ห้ามมีพระ‍เจ้าอื่น‍ใดนอก‍เหนือ‍จากเรา
เนื้อหา.
ห้ามมีพระเจ้าอื่นใดนอกเหนือจากเรา บัญญัติข้อนี้ห้ามการนับถือพระหลายองค์อันเป็นลักษณะเด่นของศาสนาทั้งหลายในโลกตะวันออกใกล้สมัยโบราณ อิสราเอลต้องไม่นมัสการหรือออกนามพระต่าง ๆ ของชนชาติอื่น แต่พระเจ้าทรงบัญชาให้พวกเขายำเกรงและปรนนิบัติพระองค์เท่านั้น
เมื่อนำบัญญัติข้อนี้มาประยุกต์ใช้กับผู้เชื่อในพันธสัญญาใหม่ บัญญัติข้อนี้มีความหมายอย่างน้อย 3 ประการต่อไปนี้
ห้ามทำรูปเคารพสำหรับตน

ห้ามทำรูปเคารพสำหรับตน  เป็นหนึ่งในข้อบทบัญญัติสิบประการ ซึ่งพระยาห์เวห์ได้ประทานให้กับชนชาติอิสราเอลผ่านทางโมเสส ซึ่งเป็นบัญญัติข้อที่ 1 ของการจัดรูปแบบพระบัญญัติแบบออกัสตินแห่งฮิปโป และแบบคำสอนพระศาสนจักรคาทอลิก และเป็นบัญญัติข้อที่ 2 ของการจัดรูปแบบพระบัญญัติแบบเซปตัวจินต์ แบบทาลมุด แบบไฟโล และแบบคริสตจักรปฏิรูป ส่วนแบบลูเทอแรนไม่ได้ระบุข้อนี้ไว้ในพระบัญญัติข้อใด
บัญญัติข้อนี้มีบันทึกในหนังสืออพยพ 20:4-6 และหนังสือเฉลยธรรมบัญญัติ 5:8-10 ในคัมภีร์ฮีบรูหมวดโทราห์ของศาสนายูดาห์ และในคัมภีร์ไบเบิลภาคพันธสัญญาเดิมของศาสนาคริสต์
<templatestyles src="แม่แบบ:คำพูด/style.css" />ห้ามทำรูป‍เคารพสำหรับตน เป็นรูปสิ่ง‍ใดซึ่งมีอยู่ในฟ้าเบื้อง‍บน หรือบนแผ่น‍ดินเบื้อง‍ล่าง หรือในน้ำใต้แผ่น‍ดิน ห้ามกราบ‍ไหว้หรือปรน‌นิ‌บัติรูปเหล่า‍นั้น เพราะเราคือยาห์‌เวห์พระ‍เจ้าของเจ้า เป็นพระ‍เจ้าที่หวง‍แหน ให้โทษของบิดาตก‍ทอดไปถึงลูก‍หลานของผู้ที่ชังเราจน‍ถึงสามชั่วสี่ชั่ว‍อายุ‍คน แต่แสดงความรัก‍มั่น‍คงต่อคนที่รักเรา และรักษาบัญญัติของเราจน‍ถึงนับพันชั่ว‍อายุ‍คน
เนื้อหา.
ห้ามทำรูปเคารพสำหรับตน บัญญัติข้อนี้ห้ามการนมัสการพระอื่น ๆ นั้นเรียกร้องไม่ให้มีการสร้างรูปพระเหล่านั้น หรือแม้กระทั่งการสร้างรูปขององค์พระผู้เป็นเจ้าเอง พระเจ้าทรงยิ่งใหญ่เกินกว่าสิ่งที่มนุษย์สร้างขึ้นจะมาเป็นตัวแทนได้ เมื่อประยุกต์ใช้กับผู้เชื่อในพระคริสต์บัญญัติข้อที่สองสั่งห้ามการสร้างรูปของพระเจ้าหรือสิ่งที่พระองค์ทรงสร้างทุกชนิดเพื่อใช้สำหรับการนมัสการ การอธิฐาน หรือเครื่องช่วยเหลือฝ่ายวิญญาณใด ๆ หลักการของบัญญัตินี้ใช้ได้เท่าเทียมกันกับบุคคลทั้งสามในตรีเอกภาพ
กรุงเขมา

กรุงเขมา (/กฺรุงขะเหฺมา/, ชื่อวิทยาศาสตร์: "Cissampelos pareira") หรือ เครือหมาน้อย เป็นพืชในวงศ์บอระเพ็ด (Menispermaceae)
ลักษณะทางพฤกษศาสตร์.
กรุงเขมาเป็นไม้เถา เถา กิ่ง ใบ และช่อดอกมีขนอ่อนนุ่มหนาแน่น ใบเป็นใบเดี่ยวเรียงสลับ รูปกลม รูปหัวใจ หรือรูปไต ก้นปิด ปลายแหลม หรือเป็นติ่งหนาม โคนใบมน ตัด หรือเว้าเล็กน้อย ดอกแยกเพศอยู่ต่างต้น ขนาดเล็ก สีเขียวอมเหลือง หรือเหลืองอ่อน ดอกเพศผู้ออกเป็นช่อกระจุกที่ง่ามใบ กลีบดอก 4 กลีบ โคนติดกันเป็นรูปถ้วย เกสรเพศผู้มัดเดี่ยว อับเรณูติดกันเป็นรูปจาน ดอกเพศเมียออกเป็นช่อกระจะที่ง่ามใบ มีใบประดับรูปกลม หรือรูปไต ซ้อนเหลื่อมกันแน่น ไม่ร่วง ปลายเป็นติ่งหนาม มีขน กลีบเลี้ยง 1 กลีบ รูปขอบขนานแกมรูปไข่ กลีบดอก 1 กลีบ ออกตรงข้ามกับกลีบเลี้ยง และสั้นกว่า ผลค่อนข้างกลม สีแดง มีขน มีเมล็ดเดียว เล็ก แข็ง รูปโค้ง หรือเป็นรูปเกือกม้า ผิวขรุขระ
ประโยชน์.
ใบกรุงเขมามีสารเพกทิน เมื่อนำมาขยำกับน้ำจะเกิดเป็นวุ้น ใช้รับประทานได้ ในรากกรุงเขมามีสารแอลคาลอยด์ที่มีคุณสมบัติหลายอย่าง เช่น แก้ปวด ห้ามเลือด รักษาโรคทางระบบทางเดินอาหารและเป็นยาสมาน และในทางการแพทย์แผนไทยใช้รากกรุงเขมาแก้ไข้ ดีซ่าน
ห้ามใช้พระนามพระยาห์เวห์พระเจ้าของเจ้าไปในทางที่ผิด

ห้ามใช้พระนามพระยาห์เวห์พระเจ้าของเจ้าไปในทางที่ผิด หรือ อย่าออกพระนามพระเจ้าโดยไม่สมเหตุ  เป็นหนึ่งในข้อบทบัญญัติสิบประการ ซึ่งพระยาห์เวห์ได้ประทานให้กับชนชาติอิสราเอลผ่านทางโมเสส ซึ่งเป็นบัญญัติข้อที่ 2 ของการจัดรูปแบบพระบัญญัติแบบออกัสตินแห่งฮิปโป แบบคำสอนพระศาสนจักรคาทอลิก และแบบลูเทอแรน และเป็นบัญญัติข้อที่ 3 ของการจัดรูปแบบพระบัญญัติแบบเซปตัวจินต์ แบบทาลมุด แบบไฟโล และแบบคริสตจักรปฏิรูป
บัญญัติข้อนี้มีบันทึกในหนังสืออพยพ 20:7 และหนังสือเฉลยธรรมบัญญัติ 5:11 ในคัมภีร์ฮีบรูหมวดโทราห์ของศาสนายูดาห์ และในคัมภีร์ไบเบิลภาคพันธสัญญาเดิมของศาสนาคริสต์
<templatestyles src="แม่แบบ:คำพูด/style.css" />ห้ามใช้พระ‍นามพระยาห์เวห์พระ‍เจ้าของเจ้าไปในทางที่ผิด เพราะผู้ที่ใช้พระ‍นามของพระ‍องค์ไปในทางที่ผิดนั้น พระ‍ยาห์‌เวห์จะทรงเอาโทษ
เนื้อหา.
ห้ามใช้พระนามพระยาห์เวห์พระเจ้าของเจ้าไปในทางที่ผิด บัญญัติข้อนี้ห้ามการยกพระนามของพระเจ้ามาอ้างอย่างไม่สมควรรวมถึงการให้สัญญาจอมปลอมในพระนามของพระเจ้า การออกพระนามด้วยความไม่จริงใจหรือไม่ใส่ใจ หรือแช่งสาปและหมิ่นประมาท พระนามของพระเจ้าจะต้องได้รับการสักการะ ยกย่อง และเคารพบูชาไว้เป็นสิ่งศักดิ์สิทธิ์และถูกกล่าวถึงด้วยท่าทีที่บริสุทธิ์
จงระลึกถึงวันสะบาโต ถือเป็นวันบริสุทธิ์

จงระลึกถึงวันสะบาโต ถือเป็นวัน‍บริ‌สุทธิ์ หรือ อย่าลืมฉลองวันพระเจ้าเป็นวันศักดิ์สิทธิ์  เป็นหนึ่งในข้อบทบัญญัติสิบประการ ซึ่งพระยาห์เวห์ได้ประทานให้กับชนชาติอิสราเอลผ่านทางโมเสส ซึ่งเป็นบัญญัติข้อที่ 3 ของการจัดรูปแบบพระบัญญัติแบบออกัสตินแห่งฮิปโป แบบคำสอนพระศาสนจักรคาทอลิก และแบบลูเทอแรน และเป็นบัญญัติข้อที่ 4 ของการจัดรูปแบบพระบัญญัติแบบเซปตัวจินต์ แบบทาลมุด แบบไฟโล และแบบคริสตจักรปฏิรูป
บัญญัติข้อนี้มีบันทึกในหนังสืออพยพ 20:8-11 และหนังสือเฉลยธรรมบัญญัติ 5:12-15 ในคัมภีร์ฮีบรูหมวดโทราห์ของศาสนายูดาห์ และในคัมภีร์ไบเบิลภาคพันธสัญญาเดิมของศาสนาคริสต์
<templatestyles src="แม่แบบ:คำพูด/style.css" />จงระลึก‍ถึงวันสะบาโต ถือเป็นวัน‍บริ‌สุทธิ์ จงทำงานทั้ง‍สิ้นของเจ้าหกวัน แต่วัน‍ที่เจ็ดนั้นเป็นสะ‌บา‌โตแด่พระ‍ยาห์‌เวห์พระ‍เจ้าของเจ้า ในวัน‍นั้นห้ามทำงานใด ๆ ไม่ว่าเจ้าเอง หรือบุตร‍ชายบุตร‍หญิงของเจ้า หรือทาสทาสีของเจ้า หรือสัตว์‍ใช้‍งานของเจ้า หรือคน‍ต่าง‍ด้าวที่อาศัยอยู่ในประตูเมืองของเจ้า เพราะในหกวันพระ‍ยาห์‌เวห์ทรงสร้างฟ้าและแผ่น‍ดิน ทะเล และสรรพ‍สิ่งซึ่งมีอยู่ในที่เหล่า‍นั้น แต่ในวัน‍ที่เจ็ดทรงพัก เพราะ‍ฉะนั้นพระ‍ยาห์‌เวห์ทรงอวย‍พรวัน‍สะ‌บา‌โต และทรงตั้งวัน‍นั้นไว้เป็นวัน‍บริ‌สุทธิ์
เนื้อหา.
จงระลึกถึงวันสะบาโต ถือเป็นวัน‍บริ‌สุทธิ์ บัญญัติข้อนี้วันสะบาโตในพันธสัญญาเดิมเป็นวันที่เจ็ดของสัปดาห์ การรักษาวันสะบาโตให้บริสุทธิ์หมายถึงการแยกวันนั้นออกจากวันอื่น ๆ โดยการหยุดจากการงานเพื่อพักผ่อน ปรนนิบัติพระเจ้าและจดจ่ออยู่กับสิ่งซึ่งเป็นนิรันดร์ ชีวิตฝ่ายวิญญาณ และพระเกียรติของพระเจ้า
บัญญัติเอก

บัญญัติเอก (ศัพท์ราชบัณฑิตยสถาน) หรือ บัญญัติของพระเยซูคริสต์ (ศัพท์ศาสนศาสตร์) หรือ พระ‍บัญญัติข้อที่สำคัญที่สุด (ศัพท์คัมภีร์ไบเบิล) หรือ พระมหาบัญญัติ (ศัพท์โปรเตสแตนต์) หรือ บทบัญญัติเอก (ศัพท์คาทอลิก)  เป็นบทบัญญัติของพระเยซู ปรากฏในคัมภีร์ไบเบิลภาคพันธสัญญาใหม่ ในพระวรสารสหทรรศน์ ได้แก่ พระวรสารนักบุญมัทธิว พระวรสารนักบุญมาระโก และพระวรสารนักบุญลูกา เป็นบทบัญญัติที่คริสต์ศาสนิกชนยึดถือเพิ่มเติมจากบัญญัติ 10 ประการ ของศาสนายูดาห์ โดยบัญญัติของพระเยซูคริสต์นี้เป็นบทบัญญัติที่รวบรวมบัญญัติ 10 ประการให้สำเร็จใน 2 ข้อ
พระ‍บัญญัติข้อที่สำคัญที่สุด.
ขณะที่พระเยซูทรงสอนพวกธรรมาจารย์อยู่ พวกเขาทูลถามพระองค์ว่า "พระ‍บัญญัติข้อไหนสำคัญที่สุด" พระเยซูตรัสดังนี้
ในคัมภีร์ไบเบิล.
พระวรสารนักบุญมัทธิว.
พระ‍บัญญัติข้อที่สำคัญที่สุด
<templatestyles src="แม่แบบ:คำพูด/style.css" />มีผู้‍เชี่ยว‍ชาญ‍บัญญัติคนหนึ่งในพวก‍เขามาทด‍สอบพระ‍องค์ว่า “ท่านอา‌จารย์ ในธรรม‍บัญญัตินั้น พระ‍บัญญัติข้อไหนสำคัญที่‍สุด?” พระ‍เยซูทรงตอบเขาว่า “ ‘จงรักองค์‍พระ‍ผู้‍เป็น‍เจ้าของท่านด้วยสุดใจของท่านด้วยสุดจิตของท่าน’ และด้วยสุดความคิดของท่าน นั่นแหละเป็นพระ‍บัญญัติข้อสำคัญอันดับแรก ข้อที่สองก็เหมือน‍กัน คือ ‘จงรักเพื่อน‍บ้านเหมือนรักตน‍เอง’ ธรรม‍บัญญัติและคำของผู้‍เผย‍พระ‍วจนะทั้ง‍หมด ก็ขึ้นอยู่กับพระ‍บัญญัติสองข้อนี้”
พระวรสารนักบุญมาระโก.
พระ‍บัญญัติข้อที่สำคัญที่สุด
<templatestyles src="แม่แบบ:คำพูด/style.css" />มีธรร‌มา‌จารย์คนหนึ่งเข้า‍มาใกล้ เมื่อได้‍ยินพวก‍เขาถก‍เถียงกัน และเห็นว่าพระ‍องค์ทรงตอบพวก‍เขาได้ดีจึงทูลถามพระ‍องค์ว่า “พระ‍บัญญัติข้อไหนสำคัญที่สุด?” พระ‍เยซูจึงตรัสตอบคนนั้นว่า “พระ‍บัญญัติอันดับแรกคือ โอ ชนอิสรา‌เอล จงฟังเถิด องค์‍พระ‍ผู้‍เป็น‍เจ้าของเราเป็นพระ‍เจ้าองค์เดียว พวก‍ท่านจงรักองค์‍พระ‍ผู้‍เป็น‍เจ้าผู้เป็นพระ‍เจ้าด้วยสุดใจของท่าน ด้วยสุดจิตของท่าน ด้วยสุดความคิดของท่านและด้วยสุดกำลังของท่าน ส่วนพระ‍บัญญัติที่สำคัญอันดับสองคือ จงรักเพื่อน‍บ้านเหมือนรักตน‍เอง ไม่‍มีพระ‍บัญญัติอื่น‍ใดที่สำคัญยิ่ง‍กว่าพระ‍บัญญัติเหล่า‍นี้”
พระวรสารนักบุญลูกา.
ชาวสะ‌มา‌เรียใจ‍ดี
<templatestyles src="แม่แบบ:คำพูด/style.css" />มีผู้‍เชี่ยว‍ชาญ‍บัญญัติคนหนึ่งยืนขึ้นทด‍สอบพระ‍องค์ ทูลถามว่า “ท่านอา‌จารย์ ข้าพ‌เจ้าจะต้องทำอะไรเพื่อจะได้รับชีวิตนิ‌รันดร์?” พระ‍องค์ตรัสตอบว่า “ในธรรม‍บัญญัติเขียนว่าอย่าง‍ไร? ท่านอ่านแล้วเข้า‍ใจอย่าง‍ไร?” เขาทูลตอบว่า “พวก‍ท่านจงรักองค์‍พระ‍ผู้‍เป็น‍เจ้าผู้เป็นพระ‍เจ้าของท่านด้วยสุดใจของท่าน ด้วยสุดจิตของท่าน ด้วยสุดกำลังของท่าน และด้วยสุดความคิดของท่าน และจงรักเพื่อน‍บ้านเหมือนรักตน‍เอง” พระ‍องค์จึงตรัสกับเขาว่า “ท่านตอบถูกแล้ว จงไปทำอย่างนั้นแล้วจะได้ชีวิต”
หนังสือเฉลยธรรมบัญญัติ และ หนังสือเลวีนิติ.
พระ‍มหา‍บัญญัติ
<templatestyles src="แม่แบบ:คำพูด/style.css" />โอ คนอิสรา‌เอล จงฟังเถิด พระ‍ยาห์‌เวห์ พระ‍ยาห์‌เวห์เท่านั้นทรงเป็นพระ‍เจ้าของเรา ท่านจงรักพระ‍ยาห์‌เวห์พระ‍เจ้าของท่านด้วยสุด‍จิตสุด‍ใจและสุดกำลังของท่าน
ความบริ‌สุทธิ์ทางพิธี‍กรรมและศีล‍ธรรม
<templatestyles src="แม่แบบ:คำพูด/style.css" />ห้ามแก้‍แค้นหรือผูก‍พยา‌บาทลูก‍หลานคนชาติเดียวกับเจ้า แต่จงรักเพื่อน‍บ้านเหมือนรักตน‍เอง เราคือยาห์‌เวห์
จงให้เกียรติแก่บิดามารดาของเจ้า

จงให้เกียรติแก่บิดามารดาของเจ้า หรือ จงนับถือบิดามารดา  เป็นหนึ่งในข้อบทบัญญัติสิบประการ ซึ่งพระยาห์เวห์ได้ประทานให้กับชนชาติอิสราเอลผ่านทางโมเสส ซึ่งเป็นบัญญัติข้อที่ 4 ของการจัดรูปแบบพระบัญญัติแบบออกัสตินแห่งฮิปโป แบบคำสอนพระศาสนจักรคาทอลิก และแบบลูเทอแรน และเป็นบัญญัติข้อที่ 5 ของการจัดรูปแบบพระบัญญัติแบบเซปตัวจินต์ แบบทาลมุด แบบไฟโล และแบบคริสตจักรปฏิรูป
บัญญัติข้อนี้มีบันทึกในหนังสืออพยพ 20:12 และหนังสือเฉลยธรรมบัญญัติ 5:16 ในคัมภีร์ฮีบรูหมวดโทราห์ของศาสนายูดาห์ และในคัมภีร์ไบเบิลภาคพันธสัญญาเดิมของศาสนาคริสต์
<templatestyles src="แม่แบบ:คำพูด/style.css" />จงให้เกียรติแก่บิดามารดาของเจ้า เพื่ออายุของเจ้าจะได้ยืน‍ยาวบนแผ่น‍ดิน ซึ่งพระ‍ยาห์‌เวห์พระ‍เจ้าของเจ้าประ‌ทานแก่เจ้า
เนื้อหา.
จงให้เกียรติแก่บิดามารดาของเจ้า บัญญัติข้อนี้รวมถึงการกระทำที่จำเป็นต่าง ๆ ที่แสดงออกถึงความเมตตากรุณา การสนับสนุนด้านวัตถุสิ่งของ การเคารพให้เกียรติ และการเชื่อฟังบิดามารดาของตน บัญญัตินี้สั่งห้ามถ้อยคำที่ไร้ความเมตตาและการทำร้ายให้บาดเจ็บ
ห้ามฆ่าคน

ห้ามฆ่าคน หรือ อย่าฆ่าคน  เป็นหนึ่งในข้อบทบัญญัติสิบประการ ซึ่งพระยาห์เวห์ได้ประทานให้กับชนชาติอิสราเอลผ่านทางโมเสส ซึ่งเป็นบัญญัติข้อที่ 5 ของการจัดรูปแบบพระบัญญัติแบบออกัสตินแห่งฮิปโป แบบคำสอนพระศาสนจักรคาทอลิก และแบบลูเทอแรน และเป็นบัญญัติข้อที่ 6 ของการจัดรูปแบบพระบัญญัติแบบเซปตัวจินต์ แบบทาลมุด และแบบคริสตจักรปฏิรูป และเป็นบัญญัติข้อที่ 7 ของการจัดรูปแบบพระบัญญัติแบบไฟโล
บัญญัติข้อนี้มีบันทึกในหนังสืออพยพ 20:13 และหนังสือเฉลยธรรมบัญญัติ 5:17 ในคัมภีร์ฮีบรูหมวดโทราห์ของศาสนายูดาห์ และในคัมภีร์ไบเบิลภาคพันธสัญญาเดิมของศาสนาคริสต์
<templatestyles src="แม่แบบ:คำพูด/style.css" />ห้ามฆ่าคน
เนื้อหา.
ห้ามฆ่าคน บัญญัติข้อนี้เป็นข้อที่หกที่ห้ามการฆาตกรรมมนุษย์โดยเจตนา นั่นคือ การทำลายชีวิตโดยไม่มีอำนาจที่จะกระทำเช่นนั้นอย่างผิดกฎหมาย พระเจ้าทรงกำหนดโทษถึงตายสำหรับผู้ที่ฝ่าฝืนบัญญัติข้อนี้ พันธสัญญาใหม่ไม่เพียงประณามการฆาตกรรมเท่านั้น แต่รวมถึงความเกลียดชังซึ่งเป็นสิ่งที่กระตุ้นให้คนหนึ่งปรารถนาจะให้อีกคนหนึ่งตายด้วย และการกระทำหรืออิทธิพลใดที่ไม่พอพระทัยพระเจ้าที่เป็นเหตุให้อีกคนหนึ่งต้องตายฝ่ายวิญญาณ
ห้ามล่วงประเวณีผัวเมียเขา

ห้ามล่วงประเวณีผัวเมียเขา หรือ อย่าผิดประเวณี  เป็นหนึ่งในข้อบทบัญญัติสิบประการ ซึ่งพระยาห์เวห์ได้ประทานให้กับชนชาติอิสราเอลผ่านทางโมเสส ซึ่งเป็นบัญญัติข้อที่ 6 ของการจัดรูปแบบพระบัญญัติแบบไฟโล แบบออกัสตินแห่งฮิปโป แบบคำสอนพระศาสนจักรคาทอลิก และแบบลูเทอแรน และเป็นบัญญัติข้อที่ 7 ของการจัดรูปแบบพระบัญญัติแบบเซปตัวจินต์ แบบทาลมุด และแบบคริสตจักรปฏิรูป
บัญญัติข้อนี้มีบันทึกในหนังสืออพยพ 20:14 และหนังสือเฉลยธรรมบัญญัติ 5:18 ในคัมภีร์ฮีบรูหมวดโทราห์ของศาสนายูดาห์ และในคัมภีร์ไบเบิลภาคพันธสัญญาเดิมของศาสนาคริสต์
<templatestyles src="แม่แบบ:คำพูด/style.css" />ห้ามล่วง‍ประ‌เวณีผัว‍เมียเขา
เนื้อหา.
ห้ามล่วง‍ประ‌เวณีผัว‍เมียเขา บัญญัติข้อนี้เป็นข้อที่เจ็ดที่ห้ามการล่วงประเวณี ซึ่งครอบคลุมถึงการผิดประพฤติผิดศีลธรรมและบาปทางเพศทุกอย่าง การล่วงประเวณี (นั่นคือ ความไม่ซื่อสัตย์ต่อคู่ชีวิต) เป็นสิ่งที่น่ารังเกียจในสายพระเนตรของพระเจ้ามากจนกระทั่งพระคัมภีร์ประณามการประพฤติเช่นนี้ทั่วไปหมด พระคัมภีร์ได้สอนเรื่องการล่วงประเวณีไว้ดังต่อไปนี้
ห้ามลักขโมย

ห้ามลักขโมย หรือ อย่าลักขโมย  เป็นหนึ่งในข้อบทบัญญัติสิบประการ ซึ่งพระยาห์เวห์ได้ประทานให้กับชนชาติอิสราเอลผ่านทางโมเสส ซึ่งเป็นบัญญัติข้อที่ 7 ของการจัดรูปแบบพระบัญญัติแบบออกัสตินแห่งฮิปโป แบบคำสอนพระศาสนจักรคาทอลิก และแบบลูเทอแรน และเป็นบัญญัติข้อที่ 8 ของการจัดรูปแบบพระบัญญัติแบบเซปตัวจินต์ แบบไฟโล แบบทาลมุด และแบบคริสตจักรปฏิรูป
บัญญัติข้อนี้มีบันทึกในหนังสืออพยพ 20:15 และหนังสือเฉลยธรรมบัญญัติ 5:19 ในคัมภีร์ฮีบรูหมวดโทราห์ของศาสนายูดาห์ และในคัมภีร์ไบเบิลภาคพันธสัญญาเดิมของศาสนาคริสต์
<templatestyles src="แม่แบบ:คำพูด/style.css" />ห้ามลักขโมย
เนื้อหา.
ห้ามลักขโมย บัญญัติข้อนี้ห้ามการขโมยเงินทองหรือสิ่งของผู้อื่น การโกงก็เป็นรูปแบบหนึ่งของการลักขโมย บัญญัติข้อที่แปดนี้เรียกร้องให้มีความซื่อสัตย์ในทุกเรื่องที่เราต้องเกี่ยวข้องกับผู้อื่น
ห้ามเป็นพยานเท็จใส่ร้ายเพื่อนบ้าน

ห้ามเป็นพยานเท็จใส่ร้ายเพื่อนบ้าน หรือ อย่าพูดเท็จใส่ร้ายผู้อื่น  เป็นหนึ่งในข้อบทบัญญัติสิบประการ ซึ่งพระยาห์เวห์ได้ประทานให้กับชนชาติอิสราเอลผ่านทางโมเสส ซึ่งเป็นบัญญัติข้อที่ 8 ของการจัดรูปแบบพระบัญญัติแบบออกัสตินแห่งฮิปโป แบบคำสอนพระศาสนจักรคาทอลิก และแบบลูเทอแรน และเป็นบัญญัติข้อที่ 9 ของการจัดรูปแบบพระบัญญัติแบบเซปตัวจินต์ แบบไฟโล แบบทาลมุด และแบบคริสตจักรปฏิรูป
บัญญัติข้อนี้มีบันทึกในหนังสืออพยพ 20:16 และหนังสือเฉลยธรรมบัญญัติ 5:20 ในคัมภีร์ฮีบรูหมวดโทราห์ของศาสนายูดาห์ และในคัมภีร์ไบเบิลภาคพันธสัญญาเดิมของศาสนาคริสต์
<templatestyles src="แม่แบบ:คำพูด/style.css" />ห้ามเป็นพยานเท็จใส่ร้ายเพื่อนบ้าน
เนื้อหา.
ห้ามเป็นพยานเท็จใส่ร้ายเพื่อนบ้าน บัญญัติข้อนี้เป็นข้อที่เก้าที่ปกป้องชื่อเสียงของผู้อื่น อย่าให้ใครกล่าวความเท็จเกี่ยวกับอุปนิสัยหรือการกระทำของใครก็ตาม เราต้องกล่าวถึงทุกคนด้วยความยุติธรรมและเที่ยงธรรม บัญญัติข้อนี้รวมถึงการพูดโกหกโดยทั่วไปด้วย
ห้าม​โลภ​

ห้ามโลภ หรือ อย่าปลงใจผิดประเวณี อย่ามักได้ทรัพย์สินของผู้อื่น  เป็นหนึ่งในข้อบทบัญญัติสิบประการ ซึ่งพระยาห์เวห์ได้ประทานให้กับชนชาติอิสราเอลผ่านทางโมเสส ซึ่งเป็นบัญญัติข้อที่ 9,10 ของการจัดรูปแบบพระบัญญัติแบบออกัสตินแห่งฮิปโป แบบคำสอนพระศาสนจักรคาทอลิก และแบบลูเทอแรน และเป็นบัญญัติข้อที่ 10 ของการจัดรูปแบบพระบัญญัติแบบเซปตัวจินต์ แบบไฟโล แบบทาลมุด และแบบคริสตจักรปฏิรูป
บัญญัติข้อนี้มีบันทึกในหนังสืออพยพ 20:17 และหนังสือเฉลยธรรมบัญญัติ 5:21 ในคัมภีร์ฮีบรูหมวดโทราห์ของศาสนายูดาห์ และในคัมภีร์ไบเบิลภาคพันธสัญญาเดิมของศาสนาคริสต์
<templatestyles src="แม่แบบ:คำพูด/style.css" />ห้ามโลภบ้าน‍เรือนของเพื่อน‍บ้าน ห้ามโลภภรรยาของเพื่อน‍บ้าน หรือทาสทาสีของเขา หรือโค ลาของเขา หรือสิ่ง‍ใด ๆ ซึ่งเป็นของของเพื่อน‍บ้าน
เนื้อหา.
ห้ามโลภ บัญญัติข้อนี้เป็นข้อที่สิบ
กูดบายฟอร์นาว (เพลงพี.โอ.ดี.)

"กูดบายฟอร์นาว"  เป็นเพลงของพี.โอ.ดี. และซิงเกิลนำจากสตูดิโออัลบั้มที่หก "เทสติฟาย" ออกจำหน่ายใน ค.ศ. 2006 เพลงมีเสียงร้องเบื้อหลังของเคที เพร์รีตลอดในท่อนคอรัสท่อนสุดท้ายจนถึงจบเพลง ต่อมาถูกบรรจุในอัลบั้ม "" ใน ค.ศ. 2006
"กูดบายฟอร์นาว" ถูกเปิดในวิทยุหลายครั้งและถูกนำไปใช้เป็นวิดีโอส่งเสริมภาพยนตร์เรื่อง "อภินิหารตำนานแห่งนาร์เนีย ตอน ราชสีห์ แม่มด กับตู้พิศวง" เป็นซิงเกิลที่ประสบความสำเร็จที่สุดตั้งแต่เพลง "ยูธออฟเดอะเนชัน" และขึ้นอันดับ 47 บนบิลบอร์ดฮอต 100
เดซีเบลล์

"เดซีเบลล์ (ไบซีเคิลบิลต์ฟอร์ทู)"  เป็นเพลงที่แต่งขึ้นใน ค.ศ. 1892 โดยแฮร์รี เดเคอร์ นักเขียนเพลงชาวอังกฤษ ที่มีท่อนคอรัสที่มีชื่อเสียงว่า "Daisy, Daisy / Give me your answer, do. / I'm half crazy / all for the love of you" ซึ่งจบลงด้วยคำว่า "a bicycle built for two" กล่าวกันว่าเพลงนี้ได้รับแรงบันดาลใจจากเดซี เรวิลล์ เคาน์ติสแห่งวอร์ริก หนึ่งในนายหญิงหลายพระองค์ของสมเด็จพระเจ้าเอ็ดเวิร์ดที่ 7 แห่งสหราชอาณาจักร เพลงนี้เป็นเพลงแรกที่ร้องโดยการสังเคราะห์เสียงพูดจากคอมพิวเตอร์ใน ค.ศ. 1961 และมีการกล่าวถึงในภาพยนตร์เรื่อง "2001 จอมจักรวาล" (1968)
แผ่นศิลาพระโอวาท

แผ่นศิลาพระโอวาท หรือ แผ่นศิลาพระบัญญัติ  ในคัมภีร์ไบเบิล หมายถึง แผ่นพระ‍โอ‌วาทสองแผ่น เป็นแผ่นศิลาจา‌รึกด้วยนิ้ว‍พระ‍หัตถ์ของพระ‍เจ้า ซึ่งพระยาห์เวห์ได้ประทานให้กับโมเสสบนภูเขาซีนาย มีบันทึกอยู่ในหนังสืออพยพ บทที่ 31 ข้อ 18
ตามที่ได้บันทึกในคัมภีร์ไบเบิล แผ่นพระโอวาททั้งสองแผ่นเป็นพระ‍ราช‌กิจของพระ‍เจ้า และอักษรที่จา‌รึกนั้นเป็นลายพระ‍หัตถ์ของพระ‍เจ้า เมื่อโมเสสกลับลงมาจากภูเขาซีนาย ท่านเห็นโคและคนเต้นรำ ท่านจึงมีโทสะขึ้นจึงโยนแผ่นศิลาในมือทิ้งตกแตกที่เชิงภูเขานั้นเอง ต่อมาในภายหลังพระเจ้าได้ประทานแผ่นพระโอวาทให้ใหม่ และเก็บรักษาไว้ในหีบพันธสัญญา
เนื้อหาในแผ่นศิลาพระโอวาท.
เนื้อหาในแผ่นศิลาพระโอวาท จารึกพระบัญญัติสิบประการไว้ ดังนี้
<templatestyles src="แม่แบบ:คำพูด/style.css" />เราคือยาห์เวห์พระเจ้าของเจ้า ผู้ได้นำเจ้าออกจากแผ่น‍ดินอียิปต์คือจากแดนทาส ห้ามมีพระเจ้าอื่นใดนอกเหนือจากเรา ห้ามทำรูปเคารพสำหรับตน เป็นรูปสิ่ง‍ใดซึ่งมีอยู่ในฟ้าเบื้อง‍บน หรือบนแผ่น‍ดินเบื้อง‍ล่าง หรือในน้ำใต้แผ่น‍ดิน ห้ามกราบ‍ไหว้หรือปรน‌นิ‌บัติรูปเหล่า‍นั้น เพราะเราคือยาห์‌เวห์พระ‍เจ้าของเจ้า เป็นพระ‍เจ้าที่หวง‍แหน ให้โทษของบิดาตก‍ทอดไปถึงลูก‍หลานของผู้ที่ชังเราจน‍ถึงสามชั่วสี่ชั่ว‍อายุ‍คน แต่แสดงความรัก‍มั่น‍คงต่อคนที่รักเรา และรักษาบัญญัติของเราจน‍ถึงนับพันชั่ว‍อายุ‍คน ห้ามใช้พระนามพระยาห์เวห์พระเจ้าของเจ้าไปในทางที่ผิด เพราะผู้ที่ใช้พระ‍นามของพระ‍องค์ไปในทางที่ผิดนั้น พระ‍ยาห์‌เวห์จะทรงเอาโทษ จงระลึกถึงวันสะบาโต ถือเป็นวันบริสุทธิ์ จงทำงานทั้ง‍สิ้นของเจ้าหกวัน แต่วัน‍ที่เจ็ดนั้นเป็นสะ‌บา‌โตแด่พระ‍ยาห์‌เวห์พระ‍เจ้าของเจ้า ในวัน‍นั้นห้ามทำงานใดๆไม่ว่าเจ้าเอง หรือบุตร‍ชายบุตร‍หญิงของเจ้า หรือทาสทาสีของเจ้า หรือสัตว์‍ใช้‍งานของเจ้า หรือคน‍ต่าง‍ด้าวที่อาศัยอยู่ในประตูเมืองของเจ้า เพราะในหกวันพระ‍ยาห์‌เวห์ทรงสร้างฟ้าและแผ่น‍ดิน ทะเล และสรรพ‍สิ่งซึ่งมีอยู่ในที่เหล่า‍นั้น แต่ในวัน‍ที่เจ็ดทรงพัก เพราะ‍ฉะนั้นพระ‍ยาห์‌เวห์ทรงอวย‍พรวัน‍สะ‌บา‌โต และทรงตั้งวัน‍นั้นไว้เป็นวัน‍บริ‌สุทธิ์ จงให้เกียรติแก่บิดามารดาของเจ้า เพื่ออายุของเจ้าจะได้ยืน‍ยาวบนแผ่น‍ดิน ซึ่งพระ‍ยาห์‌เวห์พระ‍เจ้าของเจ้าประ‌ทานแก่เจ้า ห้ามฆ่าคน ห้ามล่วงประเวณีผัวเมียเขา ห้ามลักขโมย ห้ามเป็นพยานเท็จใส่ร้ายเพื่อนบ้าน ห้ามโลภบ้าน‍เรือนของเพื่อน‍บ้าน ห้ามโลภภรรยาของเพื่อน‍บ้าน หรือทาสทาสีของเขา หรือโค ลาของเขา หรือสิ่ง‍ใดๆ ซึ่งเป็นของของเพื่อน‍บ้าน
ถ้อย‍คำ​แห่ง​พันธ‌สัญญา

ถ้อย‍คำแห่งพันธ‌สัญญา หรือ คำแห่งพันธ‌สัญญา  เป็นพระบัญญัติสิบประการ ซึ่งพระยาห์เวห์ได้รื้อฟื้นพันธสัญญาที่ได้สัญญาไว้กับวงศ์วานอิสราเอล พระองค์ได้ย้ำเตือนถึงกฏของพันธสัญญา โดยพระองค์ได้วางแนวทางในการปฏิบัติไว้ให้กับชาวอิสราเอล โดยพระสัญญานี้เป็นพระสัญญาอันเป็นนิรันดร์และเป็นพระราชกิจของพระองค์ที่มีต่อพงศ์พันธุ์อิสราเอลสืบไป มีบันทึกในคัมภีร์ไบเบิล หนังสืออพยพ บทที่ 34 ข้อที่ 10-28
ถ้อย‍คำแห่งพันธ‌สัญญา.
ถ้อย‍คำแห่งพันธ‌สัญญา คือบัญญัติ 10 ประการ ซึ่งพระเจ้าได้รื้อฟื้นพันธสัญญาใหม่อีกครั้ง 
<templatestyles src="แม่แบบ:คำพูด/style.css" />พระ‍องค์ตรัสว่า “นี่‍แน่ะ เราจะทำพันธ‌สัญญา เราจะทำการอัศ‌จรรย์ต่อ‍หน้าประ‌ชา‍กรทั้ง‍สิ้นของเจ้า ซึ่งไม่เคยมีใครทำในทั่ว‍พิภพและในประ‌ชา‍ชาติทั้ง‍สิ้น ประ‌ชา‍ชนทั้ง‍หมดซึ่งเจ้าอยู่ท่าม‍กลางเขานั้น จะได้เห็นราช‌กิจของพระ‍ยาห์‌เวห์ เพราะสิ่งที่เราจะทำต่อเจ้านั้นจะเป็นสิ่งที่น่า‍เกรง‍ขาม “จงรักษาคำ‍บัญชาที่เราให้เจ้าในวัน‍นี้ ดู‍เถิด เราจะไล่คนอา‌โม‌ไรต์ คนคา‌นา‌อัน คนฮิต‌ไทต์ คนเป‌ริส‌ซี คนฮี‌ไวต์ และคนเย‌บุส ไปให้พ้น‍หน้าเจ้า จงระวังตัวให้ดี เกรง‍ว่าเจ้าจะทำพันธ‌สัญญากับผู้ที่อาศัยอยู่ในแผ่น‍ดินนั้นซึ่งเจ้าจะไปถึง ไม่อย่างนั้นมันจะเป็นบ่วง‍แร้วดักเจ้า แต่เจ้า‍ทั้ง‍หลายจงทำ‍ลายแท่น‍บูชาและทุบเสาศักดิ์‍สิทธิ์ของเขาให้แหลกละ‌เอียด และโค่นบรร‌ดาเสาอา‌เช-ราห์ของเขาเสีย (ห้ามนมัส‌การพระอื่น เพราะพระ‍ยาห์‌เวห์ผู้มีพระ‍นามว่า “หวง‍แหน” เป็นพระ‍เจ้าผู้ทรงหวง‍แหน) เกรง‍ว่าเจ้าจะทำพันธ‌สัญญากับผู้ที่อาศัยอยู่ในแผ่น‍ดินนั้น และเมื่อพวก‍เขาเล่น‍ชู้กับพระของตน และถวายสัตว‌บูชาแก่พระของตนนั้น เขาจะเชิญเจ้าไปร่วมด้วย และเจ้าจะกินของที่เขาถวาย‍บูชานั้น เกรง‍ว่าเจ้าจะรับบุตร‍หญิงของพวก‍เขามาเป็นภรรยาบุตร‍ชายของเจ้า และบุตร‍หญิงของเขานั้นจะไปเล่น‍ชู้กับพระของตน และชัก‍ชวนให้บุตร‍ชายของเจ้าไปเล่น‍ชู้กับพระเหล่า‍นั้นด้วย “ห้ามหล่อรูป‍พระไว้สำหรับตัวเอง “เจ้าจงถือเทศ‌กาลกินขนม‍ปัง‍ไร้‍เชื้อ จงกินขนม‍ปัง‍ไร้‍เชื้อเจ็ดวันตามกำ‌หนดในเดือนอา‌บีบตามที่เราบัญชาเจ้า เพราะเจ้าออกจากอียิปต์ในเดือนอา‌บีบ ทุก‍สิ่งซึ่งออกจากครรภ์ครั้ง‍แรกเป็นของเรา คือฝูง‍ปศุ‌สัตว์ตัว‍ผู้ทั้ง‍หมดของเจ้า ลูก‍หัว‍ปีของโคและของแกะ ส่วนลูกลาหัว‍ปีนั้น เจ้าจงนำลูก‍แกะมาไถ่ไว้ ถ้าเจ้าไม่‍ได้ไถ่ ก็จงหักคอมันเสีย บุตร‍หัว‍ปีทั้ง‍หมดของเจ้านั้นจะต้องไถ่ไว้ด้วย ห้ามผู้ใดมาเข้า‍เฝ้าเรามือ‍เปล่า “เจ้าจงทำงานหกวัน แต่วัน‍ที่เจ็ดจงหยุด‍พัก แม้แต่ในฤดูไถ‍นาและฤดูเกี่ยวข้าวก็จงหยุด‍พัก จงถือเทศ‌กาลสัปดาห์ด้วยพืช‍ผลแรกของการเก็บ‍เกี่ยวข้าวสาลี และถือเทศ‌กาลเก็บผลิต‍ผลในปลาย‍ปี ให้ผู้‍ชายทุกคนของเจ้าเข้า‍เฝ้าพระ‍ยาห์‌เวห์องค์‍เจ้า‍นาย พระ‍เจ้าแห่งอิสรา‌เอลปีละสามครั้ง เพราะเราจะขับ‍ไล่ชน‍ชาติทั้ง‍หลายออกไปให้พ้น‍หน้าเจ้า และจะขยายเขต‍แดนของเจ้าให้กว้างออกไป เมื่อเจ้าจะขึ้นไปเข้า‍เฝ้าพระ‍ยาห์‌เวห์พระ‍เจ้าของเจ้าปีละสามครั้ง‍นั้น จะไม่‍มีใครอยากได้แผ่น‍ดินของเจ้าเลย “ห้ามถวายเลือดจากเครื่อง‍สัตว‌บูชาของเรา พร้อมกับขนม‍ปังใส่เชื้อ และห้ามเหลือเครื่อง‍สัตว‌บูชาในเทศ‌กาลปัส‌กาไว้จน‍ถึงวัน‍รุ่ง‍ขึ้น จงนำพืช‍ผลแรกที่ดีที่สุดจากผืน‍ดินของเจ้ามาถวายยังพระ‍นิ‌เวศของพระ‍ยาห์‌เวห์พระ‍เจ้าของเจ้า อย่าต้มเนื้อลูกแพะด้วยน้ำ‍นมแม่ของมันเลย” พระ‍ยาห์‌เวห์ตรัสกับโม‌เสสว่า “เจ้าจงเขียนคำเหล่า‍นี้ไว้ เพราะเราทำพันธ‌สัญญาไว้กับเจ้าและกับพวกอิสรา‌เอลตามคำเหล่า‍นี้แล้ว” "โม‌เสสเข้า‍เฝ้าพระ‍ยาห์‌เวห์อยู่ที่นั่นสี่‍สิบวันสี่‍สิบคืน ท่านไม่‍ได้รับ‍ประ‌ทานอาหารหรือดื่มน้ำเลย ท่านจา‌รึกถ้อย‍คำแห่งพันธ‌สัญญาไว้บนแผ่นศิลา คือพระ‍บัญญัติสิบประ‌การ"
เป็นมิตรกับสิ่งแวดล้อม

เป็นมิตรกับสิ่งแวดล้อม เป็นนิยามแง่การตลาดที่อ้างถึงสินค้าและบริการ, กฎหมาย, แนวทาง และนโยบายที่สร้างความเจ็บปวดให้ลดน้อยลงมากที่สุด หรือไม่เป็นอันตรายต่อระบบนิเวศและสิ่งแวดล้อม หลายบริษัทใช้คำที่ไม่ชัดเจนเหล่านี้เพื่อส่งเสริมสินค้าและบริการ บางครั้งก็มีการเพิ่มเติม การรับรองเฉพาะเจาะจงมากขึ้น ดังเช่น ฉลากสิ่งแวดล้อม เพื่อใช้เป็นศัพท์หรือภาษาที่นุ่มนวลโดยทั่วไปที่อ้างถึงความสามารถด้านการฟอกเขียว
องค์การระหว่างประเทศว่าด้วยการมาตรฐาน จึงได้มีการพัฒนามาตรฐาน ISO 14020 และ ISO 14024 เพื่อสร้างหลักการและวิธีการในฉลากสิ่งแวดล้อม รวมถึงการประกาศที่ออกใบรับรองและฉลากสิ่งแวดล้อมที่ควรปฏิบัติตาม โดยเฉพาะอย่างยิ่ง มาตรฐานเหล่านี้เกี่ยวข้องกับการหลีกเลี่ยงการขัดกันแห่งผลประโยชน์ ซึ่งเป็นการใช้กระแสเสียงระเบียบวิธีทางวิทยาศาสตร์ และเป็นที่ยอมรับในขั้นตอนการทดสอบ รวมถึงการเปิดกว้างและความโปร่งใส ในการตั้งค่ามาตรฐาน
โฮกูริกุชิงกันเซ็ง

โฮกูริกุชิงกันเซ็ง (; โรมาจิ: "Hokuriku Shinkansen") เป็นเส้นทางรถไฟความเร็วสูงชิงกันเซ็งของญี่ปุ่น ดำเนินงานโดยบริษัทรถไฟญี่ปุ่นตะวันออก (JR ตะวันออก) และบริษัทรถไฟญี่ปุ่นตะวันตก (JR ตะวันตก) เชื่อมต่อรถไฟความเร็วสูงสายอื่นจากมหานครโตเกียว ให้สามารถเดินทางได้ถึงเมืองคานาซาวะ ช่วงแรกของเส้นทางตั้งแต่ทากาซากิถึงนางาโนะเปิดเมื่อ 1 กรกฎาคม 1997 ในชื่อว่า นางาโนะชิงกันเซ็ง (; โรมาจิ: "Nagano Shinkansen")
แหล่งข้อมูลอื่น.
 <ns>10</ns>
 <id>311477</id>
 <redirect title="แม่แบบ:คอมมอนส์-หมวดหมู่" />
 <revision>
 <id>4294190</id>
 <parentid>2467571</parentid>
 <timestamp>2012-09-23T09:50:13Z</timestamp>
 <contributor>
 <username>Octahedron80</username>
 <id>1803</id>
 </contributor>
 <comment>เปลี่ยนทางไปที่ </comment>
 <origin>4294190</origin>
 <model>wikitext</model>
 <format>text/x-wiki</format>
วอลเลย์บอลชายทีมชาติออสเตรีย

วอลเลย์บอลชายทีมชาติออสเตรีย  เป็นตัวแทนของประเทศออสเตรียในการแข่งขันวอลเลย์บอลระดับนานาชาติรวมถึงนัดกระชับมิตร อยู่ภายใต้การควบคุมของสมาคมวอลเลย์บอลออสเตรีย โดยเข้าร่วมเป็นสมาชิกของสหพันธ์วอลเลย์บอลระหว่างประเทศในปี ค.ศ. 1953
เตรตายุค

<ns>10</ns>
 <id>369535</id>
 <revision>
 <id>10245376</id>
 <parentid>6729231</parentid>
 <timestamp>2022-08-13T03:23:15Z</timestamp>
 <contributor>
 <username>RidJasper</username>
 <id>361203</id>
 </contributor>
 <origin>10245376</origin>
 <model>wikitext</model>
 <format>text/x-wiki</format>
เตรตายุค (อักษรเทวนาครี: त्रेता युग) หรือ ไตรดายุค ในศาสนาฮินดู เป็นยุคที่ 2 และยุคที่ดีรองลงมาใน 4 "ยุค" (ยุคของโลก) ตาม"วัฏจักรยุค" เกิดขึ้นหลัง"สัตย (กฤต) ยุค"และก่อน"ทวาปรยุค" "เตรตายุค"มีระยะเวลาถึง 1,296,000 ปี (3,600 ปีเทวดา)
ระยะเวลาและโครงสร้าง.
ตำราฮินดูกล่าวถึง 4 "ยุค" ในวัฏจักรยุคที่เริ่มต้นในยุคแรกของ "กฤต (สัตย) ยุค" แต่ละ "ยุค" มีความยาวลดลงหนึ่งในสี่ (25%) ทำให้แบ่งสัดส่วนได้เป็น 4:3:2:1 แต่ละ"ยุค"มีสมัยหลัก (หรือรู้จักกันในชื่อ "yuga" proper) ที่อยู่ระหว่างยุคสนธยา (รุ่งอรุณ) กับ yuga-sandhyāṃśa (พลบค่ำ) แต่ละช่วงสนธยา (รุ่งอรุณ/พลบค่ำ) กินเวลาของสมัยหลักไปหนึ่งส่วนสิบ (10%) ความยาวของยุคระบุเป็นปีของเทพเจ้า แต่ละยุคนานถึง 360 ปีสุริยะ (มนุษย์)
"เตรตายุค" ยุคที่ 2 ในวัฎจักร มีระยะเวลา 1,296,000 ปี (3,600 ปีเทวดา) โดยยุคหลักกินระยะเวลา 1,080,000 ปี (3,000 ปีเทวดา) และช่วงพลบค่ำสองอันแต่ละครั้งกินระยะเวลา 108,000 ปี (300 ปีเทวดา) วัฏจักรปัจจุบันของ"เตรตายุค"อิงจาก"กลียุค" ยุคที่ 4 และยุคปัจจุบันที่เริ่มต้นเมื่อ 3102#เปลี่ยนทาง ปีก่อน ค.ศ.:
ลักษณะของเตรตายุค.
ผู้คน.
คนจะสูง 14 ศอก มีอายุอยู่ได้ถึง 10,000 ปี
ความสัมพันธ์ผู้คน.
คุณภาพชีวิตนั้น คนจะอยู่ในความดีสามส่วน มีความไม่ดีหนึ่งส่วน
พิธีกรรม.
ไม่มีการประกอบพิธีกรรม มนุษย์ปฏิบัติธรรมเพื่อหวังอานิสงส์จากการปฏิบัติธรรมนั้น
สภาพภูมิอากาศ.
ดีและเลวในอัตราเดียวกัน
เพียงชายคนนี้ไม่ใช่ผู้วิเศษ

เพียงชายคนนี้ไม่ใช่ผู้วิเศษ เป็นละครโทรทัศน์ไทย แนวโรแมนติกและดราม่า ดัดแปลงจากบทประพันธ์เรื่อง สามีเงินผ่อน ของกรุง ญ. ฉัตร หรือ พิชญา เทิดขวัญชัย
การสร้างเป็นละครโทรทัศน์.
ครั้งแรกเมื่อปี 2544 ทางช่อง 3 ใช้ชื่อเรื่อง สามีเงินผ่อน (Samee Ngern Phon 2001) ผลิตละครโดย ควิซแอนด์เควส โดยผู้จัด บทโทรทัศน์ ณัฐนันท์ วรรณพุฒ, ศรีศิลป์ เปี่ยมทิพย์มนัส กำกับการแสดงโดย อานนท์ สุวรรณเครือ นำแสดงโดย พล ตัณฑเสถียร ศิริลักษณ์ ผ่องโชค กรรชัย กำเนิดพลอย สุวัจนี ไชยมุสิก อินทิรา แดงจำรูญ ออกอากาศทุกวันศุกร์ - วันอาทิตย์ เวลา 20.20 - 22.20 น. เริ่มวันที่ 9 พฤศจิกายน พ.ศ. 2544 - 15 ธันวาคม พ.ศ. 2544 ต่อจากละคร สะใภ้ ไร้ศักดินา 
ครั้งแรกที่ 2 เมื่อปี 2559 ทางช่อง 3 ใช้ชื่อเรื่อง เพียงชายคนนี้ไม่ใช่ผู้วิเศษ (อังกฤษ: When A Man Loves A Woman / Piang Chai Kon Nee Mai Chai Poo Wised 2016) ผลิตละครโดย บริษัท ทอง เอ็นเตอร์เทนเม้นท์ จำกัด โดยผู้จัด แอน ทองประสม บทโทรทัศน์ ดนยา ทรัพย์ยิ่ง กำกับการแสดงโดย กฤษฎา เตชะนิโลบล นำแสดงโดย เจมส์ มาร์ คิมเบอร์ลี่ แอน เทียมศิริ ฐากูร การทิพย์ ชีรณัฐ ยูสานนท์ กมลเนตร เรืองศรี ออกอากาศทุกวันพุธ - วันพฤหัสบดี เวลา 20.20 - 22.50 น. เริ่มวันที่ 21 เมษายน พ.ศ. 2559 - 9 มิถุนายน พ.ศ. 2559 ต่อจากละคร เจ้าบ้าน เจ้าเรือน, ออกอากาศซ้ำครั้งแรกทางช่อง 33 ทุกวันจันทร์ - ศุกร์ เวลา 14.15 - 15.45 น. เริ่มวันที่ 25 กรกฎาคม-25 สิงหาคม พ.ศ. 2560 (วันที่ 24 สิงหาคม 2560 งดออกอากาศ) ต่อจากละคร เจ้าบ้าน เจ้าเรือน, ออกอากาศซ้ำครั้งที่ 2 ทางช่อง 28 ทุกวันจันทร์ - วันพฤหัสบดี เวลา 19.10 - 20.10 น. และวันศุกร์ เวลา 19.00 - 20.00 น. เริ่มวันที่ 12 เมษายน-5 มิถุนายน พ.ศ. 2562 (วันศุกร์ที่ 3 พฤษภาคม พ.ศ. 2562 ออกอากาศแค่ 30 นาที ในเวลา 19.25 - 19.55 น., วันจันทร์ที่ 6 พฤษภาคม พ.ศ. 2562 ออกอากาศแค่ 30 นาที ในเวลา 19.30 - 20.00 น.) ต่อจากละคร เจ้าบ้าน เจ้าเรือน, ออกอากาศซ้ำครั้งที่ 3 ทางช่อง 33 ช่วงละครฮิตวันธรรมดา : วันจันทร์ - วันศุกร์ เวลา 18.00 - 20.00 น. เริ่มวันที่ 3-24 ธันวาคม พ.ศ. 2563 ต่อจากละคร เกมเสน่หา 
ครั้งแรกที่ 3 เมื่อปี 2565 ทางAmarin TV 34 ใช้ชื่อเรื่อง สามีเงินผ่อน (Samee Ngern Phon 2022) ผลิตละครโดย เช้นจ์2561 โดยผู้จัด สายทิพย์ มนตรีกุล ณ อยุธยา บทโทรทัศน์ พันอักษร กำกับการแสดงโดย ชาติชาย วรเพียรกุล นำแสดงโดย วฤษฎิ์ ศิริสันธนะ อุษามณี ไวทยานนท์ รัฐภูมิ โตคงทรัพย์ อามีนา กูล ณัฐวรา วงศ์วาสนา ออกอากาศทุกวันเสาร์ - วันอาทิตย์ เวลา 21.30-22.30 น. เริ่มวันที่ 2 กรกฎาคม - 18 กันยายน พ.ศ. 2565 ต่อจากละคร ป่ากามเทพ
การนำไปสร้างละครในต่างประเทศ.
ในปี พ.ศ. 2563 ได้มีการนำเนื้อเรื่องสามีเงินผ่อน ไปดัดแปลงและสร้างเป็นซีรีส์ในประเทศจีน โดยใช้ชื่อว่า "Begin Again" นำแสดงโดยกง จุน และ#เปลี่ยนทาง ออกอากาศทุกวันพฤหัสบดี–เสาร์ ตอนละ 45 นาที ตั้งแต่วันที่ 29 ตุลาคม – 5 ธันวาคม ผ่านทางสถานีโทรทัศน์หูหนาน และช่องทางออนไลน์โดย #เปลี่ยนทาง
คาซูมิ อาริมูระ

คาซูมิ อาริมูระ (; โรมาจิ: "Arimura Kasumi"; เกิด 13 กุมภาพันธ์ พ.ศ. 2536) เป็นนักแสดงหญิงชาวญี่ปุ่น ที่มีชื่อเสียงจากผลงานอาซาโดระเรื่อง "อามะจัง สาวน้อยแห่งท้องทะเล" (2556) เป็นฮารูโกะ อามาโนะ, แสดงนำใน"ฮิยกโกะ" (2650) รวมถึงภาพยนตร์เรื่อง"สโตรปเอดจ์" (2558) และ"บีลี่เกล สาวน้อยวัยวุ่น" (2558) ที่คาซูมิได้รับรางวัลนักแสดงมาใหม่แห่งปีในงานประกาศผลรางวัลเจแปนอะแคเดมีฟิล์มครั้งที่ 39 จากผลงานการแสดงเรื่องดังกล่าว
ประวัติ.
คาซูมิเกิดเมื่อวันที่ 13 กุมภาพันธ์ พ.ศ. 2536 ในเมืองอิตามิ จังหวัดเฮียวโงะ เธอมีพี่สาวที่เป็นกราเวียร์ไอดอลคือ ไอริ อาริมูระ อาริมูระได้ร่วมแสดงครั้งแรกใน พ.ศ. 2553 ในละครโทรทัศน์เรื่อง "ฮางาเนะโนะอนนะ" ที่ออกอากาศทางสถานีโทรทัศน์ทีวีอาซาฮิ หลังจากนั้นได้รับบทแสดงละครโทรทัศน์อยู่เรื่อย ๆ จวบจนถึง พ.ศ. 2556 เธอก็ได้แสดง"อาซาโดระ"เรื่อง "อามะจัง สาวน้อยแห่งท้องทะเล" โดยรับบทเป็นแม่ตอนวัยสาวของอากิ อามาโนะ (แสดงโดย เรนะ โนอูเน็น) โดยภายหลังอาริมูระได้รับโอกาสในการร่วมงานแสดงอื่น ๆ ตามมาจนทำให้ได้รับแต่งตั้งให้เป็น "เอกอัครราชทูตจังหวัดเฮียวโงะ" ในเดือนเมษายนปีเดียวกัน
วัดสามัคคีวราราม

วัดสามัคคีวราราม หรือวัดสมุห์พร้อม ตั้งอยู่เลขที่ 17 หมู่ที่ 7 บ้านชุมชนสะพาน 2 ถนนมิตรภาพ ตำบลทับกวาง อำเภอแก่งคอย จังหวัดสระบุรี 18260 สังกัดคณะสงฆ์มหานิกาย มีเนื้อที่ตั้งวัด 15 ไร่ 2 งาน พื้นที่ตั้งวัดเป็นที่ราบติดริมถนนมิตรภาพ
อาณาเขต.
ประวัติวัด.
วัดสามัคคีวราราม เดิมชาวบ้านเรียกว่า “วัดสะพานสอง” กระทรวงศึกษาธิการได้ประกาศเป็นวัดนับตั้งแต่วันที่ 22 มิถุนายน 2508 โดยมีนายทา เพชรสิงห์ เป็นผู้ติดต่อขออนุญาตต่อทางราชการ ได้รับอนุญาตให้สร้างวัดวันที่ 19 กันยายน 2506 ชาวบ้านตั้งชื่อว่า “วัดปางโก” ผู้ยกที่ดินให้สร้างวัดคือ นายนา คำพุ่ม และนายแดง วงษ์คำนา
เจ้าอาวาส.
ตั้งแต่กระทรวงศึกษาธิการได้ประกาศตั้งวัดจนถึงปัจจุบันมีเจ้าอาวาส จำนวน 3 รูป คือ